title: Tuuloksen kirkko

text: Kirkko kärsii kosteusvaurioista, ja sen korjaussuunnitelmat laadittiin vuosina 2007–2008. Korjaustöiden aloittamisesta ilmoitettiin syyskuussa 2011. Niitä ovat lykänneet rahoitusongelmat ja pappilan palo talvella 2011. Kirkon paanukaton kunnostaminen lykkääntyy myöhemmäksi.


title: Isonkyrön vanha kirkko

text: Isonkyrön vanha kirkko on keskiaikainen kivikirkko Isossakyrössä Kyrönjoen rannalla. Pyhälle Laurentiukselle omistettu kirkko on rakennettu vuosien 1513–1533 välisenä aikana. Ajoitus on keskiaikaisista kirkkorakennuksista Suomen varmimpia ja tarkimpia.


title: Isonkyrön vanha kirkko

text: Se on nykyään niin sanottu autiokirkko eli jäänyt pois säännöllisestä jumalanpalveluskäytöstä uuden Isonkyrön kirkon valmistuttua vuonna 1877. Kesäisin siellä pidetään Isonkyrön seurakunnan jumalanpalvelukset ja myös musiikkitilaisuuksia ja se on auki kirkkoon tutustujille. Kirkkoon sopii noin 400–500 henkilöä.


title: Isonkyrön vanha kirkko

text: Isonkyrön vanha kirkko sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin ja se on suojeltu vuonna 1891 Vaasan läänin maaherran päätöksellä. Kirkon ympärillä oleva hautausmaa ei ole enää aktiivikäytössä.


title: Isonkyrön vanha kirkko

text: Isonkyrön vanha kirkko on keskiaikaisessa asussa eli yksilaivainen ja sen sisäkaton tynnyriholvi on puinen. Kirkon runkohuone on itä–länsisuuntainen, asehuone on sen eteläpuolella ja tiilinen sakaristo joen eli pohjoisen puolella. Kirkossa on paanukatto, sen harjan korkeus on 23 metriä, runkohuoneen pituus on 33 metriä ja leveys on runsas 11 metriä.


title: Isonkyrön vanha kirkko

text: Pohjankyrön suuren pitäjän kirkoksi rakennetun harmaakivikirkon paikalla oli aikaisemmin puinen kirkko, jonka viereen rakennettiin aluksi tiilestä sakaristo, joka on kirkon vanhin nykypäiviin säilynyt osa. Se on rakennettu 1510-luvulla, runkohuone tehtiin kivestä puukirkon paikalle 1520-luvulla ja sen valmistuttua 1530-luvun alussa asehuone. Kirkkoon suunniteltiin tiilestä muurattuja holveja, mutta ne jäivät uskonpuhdistuksen aiheuttamien rahavaikeuksien takia tekemättä. Kirkkosalia kattaa keskiaikaisen perinteen ja mallin mukainen tynnyriholvinen lautakatto vuodelta 1710.


title: Isonkyrön vanha kirkko

text: Kirkon alkuperäiset ikkunat olivat pienet, vuonna 1707 laajennettiin alttaripäädyn ja eteläsivun ikkunoita ja tehtiin kokonaan uusi ikkuna-aukko pohjoispuolelle. Länsipäädyssä oleva ovi portaaleineen ja sen yläpuolinen pyöreä ikkuna ovat alkuperäiset. Pyöreää ikkunaa kutsutaan Tohnin akkunaksi; tarinan mukaan Töysän Tohnin kylästä oleva Tohnin äijä osallistui kirkon rakentamiseen kantamalla yksin kainalossaan ison kiven Lapuan Simpsiöstä asti ja tuo kivi olisi päätynyt kirkon muuriin pyöreän päätyikkunan yläpuolelle.


title: Isonkyrön vanha kirkko

text: Asehuonetta on korotettu alkuperäisestä ja runkohuoneen tiilestä muuratut päädyt on purettu vuonna 1820. Kirkon muureja on vahvistettu 1923–1924. Sen perustuksia on vahvistettu myös vuonna 1972, jolloin kirkko salaojitettiin ja lisättiin pintavesien ohjausta. Vuosien 1978–1984 korjauksessa pohjoislappeen paanut uusittiin ja katto tervattiin kauttaaltaan.


title: Isonkyrön vanha kirkko

text: Isonkyrön kirkko on kuuluisa 1560-luvulla tehdyistä yhteensä 114 kalkkimaalauksesta, jotka kiertävät kirkkoa nauhamaisesti kolmessa rivissä. Ylimmän rivin maalaukset esittävät Ensimmäisen ja Toisen Mooseksen kirjan tapahtumia. Keskirivissä esitetään tapahtumia Jeesuksen elämästä ja alin rivi käsittää vertauksia pyhäpäivien saarnoista. Maalausten teettämisen kustansi omin varoin kirkkoherra Jaakko Geet. Vuonna 1666 kirkkoherra Isak Brenner peitätti kuvat kalkkilaastilla ja niiden olemassaolo unohtui vähitellen. Maalaukset löydettiin ja otettiin esiin vuonna 1885. Ne entisöitiin ensimmäisen kerran vuosina 1926–1927 ja myöhemmin 1930-luvulla ne restauroi taiteilija Oskari Niemi. Maalausten viimeisin konservointi tehtiin 1978–1984.


title: Isonkyrön vanha kirkko

text: Kirkkoon oli rakennettu lehteri vuonna 1753. Sen rakenteet purettiin 1885, jolloin seinämaalaukset otettiin esiin laastin alta. Samassa yhteydessä uusittiin myös kirkon penkit. Penkit uusittiin myös vuosina 1926–1927 seinämaalausten ensimmäisen restauroinnin yhteydessä. Vuosien 1978–1984 korjauksen yhteydessä penkkijärjestys uusittiin, penkit maalattiin ja istuinkoteloihin lisättiin sähkölämmitys.


title: Isonkyrön vanha kirkko

text: Vuosina 1770–1771 uusittiin kirkon koko kiinteä sisustus rokokootyyliseksi. Siitä ovat jäljellä koristeelliset alttarilaite ja saarnastuoli. Ne teki ilmajokelainen puuseppä Abraham Runström ja maalasi vaasalainen taidemaalari Johan Alm. Runströmin ja Almin kädenjälkeä on myös vuonna 1753 rakennettuun lehteriin uusittu etuseinä apostolinkuvineen. Seinämaalausten esiinoton yhteydessä 1885 lehterin etuseinä kiinnitetiin eteläseinälle kirkon etuosaan, muu osa lehteistä purettiin.


title: Isonkyrön vanha kirkko

text: Alttariseinän kaksi alttarikaappia ovat rekonstruoituja ja 1500-luvun vaihteesta. Kirkossa on myös keskiaikaisia puuveistoksia, tunnetuin niistä 1400-luvulta.


title: Isonkyrön vanha kirkko

text: Nuijasota alkoi, kun Isonkyrön kirkolla 25. marraskuuta 1596 huovi sai surmansa kahakassa. Kirkolla päättyi myös Jaakko Ilkan ja viiden muun nuijapäällikön elämä tammikuun 1597 lopulla, kun heidät mestattiin kirkon kohdalla Kyrönjoessa olevalla Kontsaansaarella. Kirkkomaan vierelle on pystytetty tapahtumien muistomerkki.


title: Isonkyrön vanha kirkko

text: Napuen taistelussa 19. helmikuuta 1714 kaatuneiden joukkohauta on kirkkomaalla. Vuonna 1984 hautapaikalle pystytettiin luonnonkivinen muistokivi.


title: Kaarlelan kirkko

text: Kaarlelan vanha pitäjänkirkko on yksi Pohjanmaan keskiaikaisista kivikirkoista, joita on kaikkiaan seitsemän. Kirkon tarkkaa rakentamisvuotta ei tiedetä, mutta sen vanhimmat osat ajoitetaan 1460-luvulle.


title: Kaarlelan kirkko

text: Kirkkoon mahtuu noin 800 henkeä. Ristikirkon muodon se sai Kustaa III:n hyväksymien piirustusten mukaisesti 1700-luvun lopulla. Tuolloin työtä johti pitäjän tunnettu kirkkoherra Anders Chydenius, joka oli taloudellisen liberalismin ajan Suomen maineikkaimpia edustajia. Samalla Chydenius oli herätyshenkinen ja valveutunut hengellinen isä, joka muun muassa piti rippikoulunsa päättäneille nuorille raamatunopetusta ja sielunhoidollisia tilaisuuksia. Hänen kuvansa on kirkossa saarnatuolin vieressä; se oli myös tuhannen markan setelissä.


title: Kaarlelan kirkko

text: Kirkon sisätiloja kunnostettiin vuosina 1932–34 ja 1954–55. Jälkimmäistä kunnostustyötä ohjasi arkkitehti Erik Kråkström (1919–2009), joka suunnitteli myös eteläpuolella olevan seurakuntakodin.


title: Kaarlelan kirkko

text: Kirkon alttariseinän on maalannut nimekäs kirkkomaalari Johan Backman vuonna 1749. Alttaritaulun "Jeesus rukoilee Getsemanessa" samoin kuin kaksi muuta kuorin taulua, "Jeesuksen syntymä" ja "Jeesuksen taivaaseenastuminen", on maalannut kuuluisa taiteilija Alexandra Frosterus-Såltin vuonna 1902.


title: Kaarlelan kirkko

text: Saarnatuoli on Suomen vanhimpia. Sen toi Ruotsista mukanaan kirkkoherra "Jacob Skepperus" astuessaan virkaansa vuonna 1622.


title: Kaarlelan kirkko

text: Kirkon seinällä on vuodesta 1736 asti ollut kirkon lattian alle haudatun aatelisen "Simon Daniel Baronin" vaakunakilpi. Hän oli karoliini, Pohjanmaan jalkaväkirykmentin komppanianpäällikkö ja majuri.


title: Kaarlelan kirkko

text: Kirkolle lahjoitettiin vuonna 1975 Alf Svenforsin rakentama votiivilaiva, joka on "Mayflowerin" pienoismalli.


title: Kaarlelan kirkko

text: Kirkossa säilytetään maan vanhimpiin kuuluvaa vaivaisukkoa, joka on vuodelta 1784. Se on kiertänyt Suomen edustajana näyttelyissä Ruotsia, Yhdysvaltoja ja Japania myöten. Edelleen käytössä oleva vaivaisukko kirkon sisäänkäynnin vieressä on peräisin 1840-luvulta.


title: Kaarlelan kirkko

text: Nykyiset, järjestyksessään toiset urut ovat tanskalaisen "Frobeniuksen urkutehtaan" rakentamat. Urut ovat vuodelta 1958, ja niissä on 35 äänikertaa.


title: Kaarlelan kirkko

text: Sakaristossa on punasamettinen messukasukka, joka on todennäköisesti 30-vuotisen sodan saalista joko Böömistä tai Baijerista. Se hankittiin kirkkoon vuonna 1643.


title: Kaarlelan kirkko

text: Kirkon ulkoseinässä, pohjoisen oven vieressä on venäläisten kansalaissodan aikana vuonna 1918 ampuman kranaatin aiheuttama lovi.


title: Kaarlelan kirkko

text: Kirkon itäpuolella oleva keltainen pappila rakennettiin 1735–36. Se on Suomen vanhimpia pappiloita.


title: Kaarlelan kirkko

text: Kirkosta lounaaseen olevalla Tarharannan niityllä pitäjän talonpojat voittivat Klaus Flemingin voudin johtamat ratsujoukot Nuijasodassa vuonna 1595. Kahakasta on muistolaatta kivessä seurakuntakodin päädyssä.


title: Kaarlelan kirkko

text: Kirkon välittömässä läheisyydessä olevissa sankarihaudoissa lepää talvi- ja jatkosodassa kaatuneita seutukunnan sankarivainajia.


title: Huittisten kirkko

text: Huittisten kirkko on alun perin keskiaikainen kivikirkko, joka sijaitsee Huittisten keskustassa. Kivikirkko rakennettiin todennäköisesti noin vuonna 1500.


title: Huittisten kirkko

text:
Keskiaikaisesta kirkosta on jäljellä runkohuoneen itäosa, joka toimii kappelimaisena erillisenä osana. Kirkkosali on rakennettu kahdessa vaiheessa, alkuaan 1700-lopulla (vuoden 1783 tulipalon jälkeen) ja täydentävästi 1860-luvulla, josta alkaen kirkko on ollut selkeästi ristikirkko. Kirkkoa ympäröivällä hautausmaalla on vanhoja hautamuistomerkkejä. Hautausmaata on laajennettu kirkon länsipuolelle.
Kirkon 34-äänikertaiset urut on rakentanut Kangasalan urkutehdas vuonna 1935. Niiden julkisivu on peräisin edellisistä, uusikaupunkilaisen Jens Zachariassenin vuonna 1882 rakentamista uruista.


title: Huittisten kirkko

text: Kirkon 38-metrinen torni on rakennettu Tukholman intendenttikonttorin laatimien piirustusten mukaan vuonna 1794. Kiviaita on samalta ajalta.


title: Huittisten kirkko

text: Kirkon lähellä on viljamakasiini vuodelta 1902. Kirkon liepeillä on myös Huittisista kotoisin olleen presidentti Risto Rytin patsas.


title: Huittisten kirkko

text: Kirkon sankaripatsas on kuvanveistäjä Lauri Leppäsen työ vuodelta 1950.


title: Pyhän Marian kirkon rauniot

text: Pyhän Marian kirkon rauniot sijaitsevat Vaasassa, Vanhan Vaasan kaupunginosassa. Keskiaikainen kivikirkko tuhoutui Vaasan palossa vuonna 1852.


title: Pyhän Marian kirkon rauniot

text: Mustasaaren kivikirkko on rakennettu vuosien 1480 ja 1550 välillä. Vaasan kaupunki perustettiin vuonna 1606, väkimäärä kasvoi ja 1649 kirkkoa laajennettiin ja se muutettiin ristikirkoksi 1749–1753. Kirkko oli varsin suuri ja komea.


title: Pyhän Marian kirkon rauniot

text: Markus Hiekkasen mukaan kivikirkko rakennettiin todennäköisesti noin vuosina 1500–1520.


title: Pyhän Marian kirkon rauniot

text: Vaasan kaupungissa syttyi tuhoisa tulipalo 3. elokuuta 1852 ja Pyhän Marian kirkko paloi pahoin. Kirkosta onnistuttiin pelastamaan muun muassa Johan Gustaf Sandbergin maalaus "Jeesus Gatesemanessa" vuodelta 1842 ja 1700-luvun kattokruunut, jotka ovat nykyään Mustasaaren kirkossa. Myös ehtoollishopeat ja arvokas keskiaikainen sininen messukaapu saatiin turvaan, muutama urkupilli pelastettiin myös ja sijoitettiin uuden kirkon uusiin urkuihin. Muutoin vanhasta kirkosta on jäljellä vain kiviseinät.


title: Pyhän Marian kirkon rauniot

text: Kirkosta oli 1840-luvun alttaritauluvaihdoksen myötä siirretty alttari ja saarnastuoli Raippaluodon kirkkoon.


title: Pyhän Marian kirkon rauniot

text: Kirkon läntinen ristivarsi on keskiajalta. Vuonna 1671 (toisen lähteen mukaan 1675) rakennetun kellotapulin jäljelle jäänyt pohjakerros on katettu 1992.


title: Pyhän Marian kirkon rauniot

text: Kirkon raunoita kunnostettiin ensimmäisen kerran 1910-luvulla ja työtä on jatkettu sen jälkeen useaan otteeseen. Viimeisin restaurointi alkoi vuonna 2007. Restaurointityön arvoidaan valmistuvan vuonna 2016.


title: Närpiön kirkko

text: Närpiön kirkko on alun perin keskiaikainen kivikirkko, joka sijaitsee Närpiössä. Kivikirkko rakennettiin todennäköisesti noin vuosina 1550–1555. Kirkko on laajennettu myöhemmin ristikirkoksi. Kirkossa on säilynyt kuusi hautakiveä 1600-luvulta.


title: Närpiön kirkko

text: Alttaritaulu esittää ristiinnaulitsemista ja sen on maalannut ruotsalainen kirkkomaalari Pehr Hörberg v. 1803. Kirkon ainutlaatuisin esine on 1400-lukuinen krusifiksi. Saarnatuoli on 1730-luvulta.


title: Närpiön kirkko

text: Kellotapuli vuodelta 1757 on rakennettu Matti Hongan johdolla ja se on tyypiltään pohjalainen renessanssitapuli.


title: Närpiön kirkko

text: Kirkon sankarihautausmaan sankaripatsaan on suunnitellut kuvanveistäjä Matti Haupt v. 1952.


title: Närpiön kirkko

text: Närpiön kirkko ja sen luona säilyneet 151 kirkkotallia ja museona säilynyt pitäjäntupa tekevät alueesta Suomessa ainutkertaisen historiallisen kirkkomiljöön.


title: Monensiini

text: Monensiini tunnetaan ionoforina, jota tuottaa "Streptomyces cinnamonensis". Monensiini A muodostaa komplekseja monovalenttisten metallikationien kanssa. Se kykenee siten kuljettamaan näitä kationeja solujen lipidimembraanin läpi. Lisäksi sillä on merkittävä rooli Na+/H+ -ionivaihtajana. Monensiini A kykenee estämään solunsisäisen proteiinikuljetuksen. Lisäksi sillä on malariaa estävä vaikutus sekä muita biologisia toimintoja.. Monensiini A liukenee kloroformiin, etanoliin ja metanoliin. Monensiinia käytetään laajasti pihviteollisuudessa ja meijeriteollisuudessa kasvunedistämiseen. Sitä markkinoidaan kauppanimellä Rumensin. Monensiini A on myrkyllistä hevosille. Monensiinin toksisuutta on testattu myös sian siittiötestillä, jossa se on osoittautunut erittäin solumyrkylliseksi yhdisteeksi.


title: Karjaan kirkko

text: Karjaan kirkko eli Pyhän Katariinan kirkko on Karjaalla Raaseporin kaupungissa sijaitseva keskiaikainen kivikirkko. Kirkko rakennettiin todennäköisesti noin vuosina 1465–1470.


title: Karjaan kirkko

text: Kirkossa on taiteilija Gunnar Forsströmin lasimaalaus.


title: Karjaan kirkko

text: Kirkon kellotapuli vuodelta 1768. Kivinen pohja on keskiaikainen, samoin kaksi kelloa on keskiajalta.


title: Caught in the Game

text: Caught in the Game on Survivorin neljäs studioalbumi. Albumi julkaistiin vuonna 1983, ja oli viimeinen laulaja Dave Bicklerin kanssa.


title: Kirkkonummen kirkko

text: Kirkkonummen kirkko on keskiaikainen kivikirkko, joka sijaitsee Kirkkonummella. Kivikirkko rakennettiin todennäköisesti noin vuosina 1400–1490. Keskiaikaisen, tiilisen runkohuoneen osia on jäljellä kirkon itäsakarassa.


title: Kirkkonummen kirkko

text: Kirkkonummen kirkko oli pyhitetty arkkienkeli Mikaelille. Nimitys Pyhän Mikaelin kirkko on ilmeisen nuorta traditiota. Kirkkonummen kunnan nimi juontuu tästä kirkosta.


title: Kirkkonummen kirkko

text: Kirkkonummen seurakunta on perustettu viimeistään 1240-luvulla. Espoo irtautui Kirkkonummen emäseurakunnasta omaksi kappeliseurakunnaksi noin sata vuotta myöhemmin, ja muodostui itsenäiseksi seurakunnaksi 1450 -luvulla.


title: Kirkkonummen kirkko

text: Ennen kivikirkkoa Kirkkonummella on ollut useampia puukirkkoja. Ne ovat sijainneet mitä ilmeisimmin nykyisen kirkon paikalla. Keskiajalla suojaisa merireitti kulki kirkonmäen ohitse, nykyisen Hangontien eli kantatie 51:n eteläpuolitse.


title: Kirkkonummen kirkko

text: Kirkkonummen kivikirkon eri historiallisten osien ajoittaminen ja erittely ovat ongelmallisia, koska myöhäisemmät vaiheet ovat hävittäneet suuren osan alkuperäisistä piirteistä. Ainoastaan kirkon itäsakarassa voi nykyisin havaita joitakin osia alkuperäisestä keskiaikaisesta rakennuksesta.


title: Kirkkonummen kirkko

text: Kivikirkon ydinosa on muurattu kivestä 1400-luvun loppuun mennessä. Seurakunta on ollut ilmeisesti vähävarainen, sillä kirkkorakennus jäi monilta osin keskeneräiseksi. Osa kirkkorakennuksesta oli edelleen puusta eikä tiiliholveja rakennettu.


title: Kirkkonummen kirkko

text: 1570-luvulla kirkkoa korjattiin kahteen otteeseen: ensin venäläiset hävittivät rakennusta, ja sitten salama sytytti kirkon tuleen. Seuraava peruskorjaus tehtiin vuonna 1637.


title: Kirkkonummen kirkko

text: Kirkkoa laajennettiin ja muutettiin useita kertoja 1700–1800-luvulla. Nykyisen ristikirkkomuotonsa rakennus sai 1800-luvun puolivälissä. Keskiaikainen sakaristo purettiin 1847 ja tilalle rakennettiin tiilisakaristo. Nykyinen kellotapuli on rakennettu vuonna 1824.


title: Kirkkonummen kirkko

text: Kirkko oli Neuvostoliitolle vuosina 1944–1956 vuokratulla alueella. Neuvostoliittolaiset käyttivät kirkkoa kulttuuritalona. Kirkon irtaimistoa säilytettiin Pohjois-Kirkkonummella Haapajärven kirkossa. Vuokra-ajan jälkeen 1956–1959 kirkko korjattiin arkkitehti Olof Hanssonin johdolla perusteellisesti. Se vihittiin uudelleen käyttöön vuonna 1959. Viimeisin kirkkotilojen saneeraus valmistui 1997 Hanssonin ja hänen kuoltuaan arkkitehti Esa Karhumaan suunnitelmien mukaan.


title: Kirkkonummen kirkko

text: Taiteilija Lennart Segerstrålen suunnittelemat lasimaalaukset sivulaivan itäikkunoissa ovat vuodelta 1930. Lasimaalaukset ovat nimeltään Vertausten ikkuna, Kärsimysten ikkuna, Ylösnousemuksen ikkuna ja Ylistyksen ikkuna.


title: Kirkkonummen kirkko

text: Segerstråle oli evakuoimassa kirkon taideirtaimistoa vuonna 1944 ja jätti venäläisille viestiksi pahville piirtämänsä hiilipiirroksen johon kirjoitti venäjäksi "Jeesus Kristus kaikkien kansojen Vapahtaja". Työ ei jäänyt huomaamatta ja se määrättiin hävitettäväksi. Suomalainen upseeri piilotti piirroksen kuitenkin kotiinsa ja vuonna 1980 se palautettiin kunnostettuna kirkon pohjoissakaran seinälle.


title: Kirkkonummen kirkko

text: Kirkon valkoiset, vihreät ja violetit alttaritekstiilit ovat tekstiilitaiteilija Dora Jungin suunnittelemia vuodelta 1959. Uusimmat tekstiilisarjat vuodelta 2001, 2006 ja 2007 on suunnitellut professori Päikki Priha.


title: Kirkkonummen kirkko

text: Saarnatuolin etuosassa oleva puinen piikkikruunua kuvaava teos ja kastemaljan jalusta ovat puolestaan Kain Tapperin suunnittelemia.


title: Kirkkonummen kirkko

text: Robert Wilhelm Ekmanin alttaritaulu Kristuksen kirkastumisesta sijaitsee nykyisin kirkon eteläsakarassa ja se on alun perin vuodelta 1862. Itäsakarasta löytyy vuodelta 1756 oleva ehtoollista esittävä alttaritaulu.


title: Kirkkonummen kirkko

text: Kirkossa on Tanskassa 1958–1959 valmistetut urut, joiden koneisto on mekaaninen ja äänikertoja on 32.


title: Kirkkonummen kirkko

text: Kirkko on ruotsinkielisen ja suomenkielisen seurakunnan pääkirkko. Kirkkonummen suomalainen seurakunta perustettiin vuonna 1963.


title: Kirkkonummen kirkko

text: Haapajärvellä, Kirkkonummen pohjoisosassa, sijaitsee vuonna 1823 käyttöön vihitty puinen kyläkirkko. Upinniemessä, varuskunnan alueella, on Merikappeli, joka valmistui 1965. Uusin kirkko on Masalan kirkko vuodelta 2000. Lisäksi Räfsön saaressa on leirikirkko, Pyhän Nikolauksen kirkko.


title: Pohjan kirkko

text: Pohjan kirkko on keskiaikainen kivikirkko, joka sijaitsee entisessä Pohjan kunnassa Raaseporissa.


title: Pohjan kirkko

text: Pyhän Marian kirkko on sijainnut tällä paikalla 1400-luvun loppupuolelta alkaen.  Kirkkorakennus kertoo omalla tavallaan menneistä vuosisadoista, elämästä ennen meitä tällä seudulla. Kirkko on ahkerasti Raaseporin suomalaisen ja Karjaa-Pohjan ruotsalaisen seurakunnan käytössä.


title: Pohjan kirkko

text: Kivikirkko rakennettiin todennäköisesti noin vuosina 1475–1480. Kirkon rakentamisessa käytettiin paikallisia materiaaleja, n. 8500 kiveä, 40 000 tiiltä ja 24 000 kattopärettä. Kirkon korkeus on 23 metriä. Kirkossa on paljon historiallista nähtävää, arvokas saarnatuoli, lasimaalauksia, veistoksia ja muuta taidetta.


title: Tenholan kirkko

text: Tenholan kirkko on keskiaikainen kivikirkko, joka sijaitsee entisessä Tenholan kunnassa Raaseporissa. Kivikirkko rakennettiin todennäköisesti noin vuosina 1460–1480. Kirkon suunnitteli sama rakennusmestari, jonka vastuulla olivat Perniön, Sauvon ja Kemiön kirkot.


title: Laitilan kirkko

text: Laitilan Pyhän Mikaelin kirkko on keskiaikainen harmaakivikirkko, joka sijaitsee Laitilassa. Kivikirkko rakennettiin todennäköisesti noin vuosina 1460–1483.


title: Laitilan kirkko

text: Kalannin koulukunta teki kirkon kalkkimaalaukset Pietari Henrikinpojan johdolla vuonna 1483. Muun muassa kirkon arkadikaarissa on taitavasti maalattu vapaasti aaltoileva köynnöskoristemaalaus. Kirkossa on myös krusifiksi 1400-luvulta.


title: Laitilan kirkko

text: Kirkko on holvattu myöhäisgoottilainen kolmilaivainen hallikirkko. Holvaus on viisitraveinen ja sen pilareiden poikkileikkaus on ristin muotoinen. Tiilipääty lännessä on samantapainen kuin Porvoon tuomiokirkossa.


title: Laitilan kirkko

text:
Kirkon sankaripatsas on kuvanveistäjä Jussi Vikaisen käsialaa vuodelta 1951.
A. W. Rancken: "Letala" ("Finlands kyrkor, 2"). Helsingfors: Finska Fornminnesföreningen, 1930. NBN-FI f468104 (nidottu)


title: Liedon kirkko

text: Liedon kirkko on keskiaikainen harmaakivikirkko, joka sijaitsee Liedossa. Kivikirkko rakennettiin todennäköisesti 1470–1480-luvuilla.


title: Liedon kirkko

text: Kirkkoon on lisätty tyyliltään uusgotiikkaa edustava punatiilinen kuori vuonna 1902. Alttaritaulun "Jeesus ja langennut nainen" on maalannut Eero Järnefelt vuonna 1908.


title: Kajaanin Hokki kaudella 2008–2009

text: Kajaanin Hokki kaudella 2008-2009-artikkelissa kerrotaan lyhyesti Hokin kaudesta 2008-2009.


title: Kajaanin Hokki kaudella 2008–2009

text: Hokki oli runkosarjan kolmas, ja se keräsi 29 voittoa, joista 11 jatkoajalla tai rangaistuslaukauskilpailussa, ja hävisi 16 kertaa, joista 5 jatkoajalla tai rangaistuslaukauksissa. Runkosarjan pistepörssissä paras Hokin pelaaja oli kuudenneksi sijoittunut Teemu Virtala. Hän keräsi 35 ottelussa 38 pistettä, joista 15 oli maaleja ja 23 syöttöjä. Maalivahtien torjuntapörssissä Hokin paras maalivahti oli Teemu Seppänen, joka torjui 25 ottelussa. Päästettyjä maaleja hänellä oli 57, torjuntoja 748, nollapelejä 1 ja torjuntaprosentti oli 92,92.


title: Kajaanin Hokki kaudella 2008–2009

text: Hokki kohtasi puolivälierissä Kiekko-Vantaan, ja sarja venyi viidenteen otteluun. Ensimmäisen ja toisen ottelun voittivat vantaalaiset, numeroin 2-3 ja 2-1, mutta Hokki voitti seuraavat kolme peliä luvuin 6-3, 2-3 ja 1-0. Hokki siis eteni välieriin.


title: Kajaanin Hokki kaudella 2008–2009

text: Välierissä vastassa oli tuleva mestari Sport. Välierät näyttivät Hokin kannalta aluksi hyvältä, kun Hokki voitti ensimmäisen ottelun 1-0. Sport kuitenkin voitti kaksi seuraavaa ottelua numeroin 2-3 ja 3-2ja. Hokki tasoitti sarjan 2-2 voittamalla vielä kotonaan 1-0, mutta Sport oli viidennessä ottelussa Vaasassa parempi luvuin 5-4. Hokki siis ottelisi pronssista TuTon kanssa, ja Sport jatkaisi finaaleihin.


title: Kajaanin Hokki kaudella 2008–2009

text: Hokki voitti pronssiottelun numeroin 3-1, ja voitti näin kolmannen mitalinsa Mestiksessä. Pudotuspelien pistepörssin paras Hokin pelaaja oli Aku Joki-Erkkilä, joka oli kahdeksas, joka pelasi 11 ottelua, ja joka teki 8 pistettä, joista neljä oli maaleja ja neljä syöttöjä. Paras maalivahti oli Teemu Seppänen, joka oli ensimmäinen 11 ottelulla, 22 päästetyllä maalilla, 389 torjunnalla, kolmella nollapelillä, ja torjuntaprosentilla 94,65.


title: Maskun kirkko

text: Maskun kirkko on keskiaikainen kivikirkko, joka sijaitsee Maskussa. Kivikirkko rakennettiin todennäköisesti noin vuosina 1490–1510. Kirkko on pyhitetty Johannes Kastajalle ja Pyhälle Ursulalle. Museovirasto on vuonna 2009 määritellyt Maskun kirkon ja pappilan yhdeksi valtakunnallisesti merkittävistä rakennetuista kulttuuriympäristöistä. Kirkon lähellä sijaitsee Maskun museo.


title: Maskun kirkko

text: Kirkon sankarihautausmaan muistomerkki on kuvanveistäjä Ilmari Wirkkalan suunnittelema ja paljastettu 1951.


title: Gramisidiini

text: Gramisidiini on antibioottisten aineiden seos, jonka muodostavat gramisidiinit A (80 %), B (6 %) ja C(14 %). Kaikkia gramisidiineihin kuuluvia antibiootteja tuottaa "Bacillus brevis" -bakteeri. Gramisidiineja A - C kutsutaan yhteisnimellä gramisidiini D, ja ne ovat lineaarisia pentadekapeptidejä, joiden ketjut muodostuvat 15 aminohaposta. Gramisidiini S on taas rengasmainen peptidiketju. Gramisidiini on myrkyllistä grampositiivisille bakteereille (lukuun ottamatta grampositiivisia basilleja) sekä joillekin gramnegatiivisille bakteereille (esim. "Neisseria"). Gramisidiinin lääkinnällinen käyttö on rajoittunutta, koska se saa aikaan hemolyysin matalissa pitoisuuksissa, joissa se ei vielä tuhoa bakteereita. Tämän vuoksi gramisidiineja ei voi käyttää sisäisesti. Ulkoisesti gramisidiineja voi käyttää. Gramisidiinia käytetään ensisijaisesti paikallisena antibioottina. Gramisidiini on ensimmäisiä kaupallisia antibiootteja. Gramisidiiniseosta on testattu myös sian siittiötestillä, ja se on osoittautunut erittäin solumyrkylliseksi.


title: Nauvon kirkko

text: Nauvon kirkko on Nauvossa sijaitseva keskiaikainen kivikirkko. Kivikirkko rakennettiin todennäköisesti noin vuosina 1430–1450.


title: Nauvon kirkko

text: Museovirasto on määritellyt Nauvon kirkon ja kirkonseudun valtakunnallisesti merkittäväksi rakennetuksi kulttuuriympäristöksi.


title: Nauvon kirkko

text: Nauvossa on säilynyt Suomen vanhin 1600-luvulta peräisin oleva urkusoitin, "Nauvon positiivi", joka on nykyään Kansallismuseossa. Nauvon positiivi sijaitsi kirkossa sivuseinän lehterillä, jonka kannatinpalkki on edelleen paikoillaan. Nykyiset urut länsipään oven päälle tehdylle lehterille rakensi ruotsalainen urkurakentaja Olof Schwan 1791. Urut olivat alun perin yksisormioiset, liitejalkiolla varustetut. Urkujen erikoisuutena on kaksiosainen rakenne, joka jakautuu länsipäädyn ikkunan molemmille puolille. Jens Zachariassen teki urkuihin vuonna 1878 toisen sormion ja jalkion sekä myös muutoksia I-sormion dispositioon. Urkujen soittopöytä sekä soittokoneisto ovat Zachariassenin tekemiä. Veljekset Moberg Ruotsista korjasi urut vuonna 1975 ja palautti I-sormion Schwanin muotoon. Nauvon urut ovat Suomen säilyneistä 1700-luvun uruista suurimmat ja ainoat restauroidut.


title: Predator (rotu)

text: Predator eli Yautja on "Predator"- ja "Alien vs. Predator" -elokuvissa, peleissä ja sarjakuvissa nähty kuvitteellinen avaruusolento, joka on alkuaan Twentieth Century Fox -elokuvayhtiön luoma elokuvahahmo.


title: Predator (rotu)

text: Predatorit voivat elää yli satavuotiaiksi, eikä vanheneminen heikennä niitä. Predator on kaksijalkainen, yli kaksi metriä pitkä ja massaltaan 150–200 kg. Suurin osa Predatorin vartalosta on pelkkää lihasta elämäntyylin ja ruokavalion ansiosta. Ihonväri on tavallisesti vaaleankeltainen tai vihertävä ja täplikäs. Silmien väri on usein keltainen, ruskea tai vihreä. Päässä olevat lonkerot muistuttavat rastatukkaa. Vaikka Predatorin vartalo on ihmistä muistuttava, sen kasvot ovat rapumaiset, joissa on kuitenkin selvät kasvonpiirteet. Predatorilla on teräviä hampaita huulettomassa suussaan jota ympäröivät eräänlaiset tuntosarvet, joita käytetään kommunikoimiseen (kuten esimerkiksi kissa tai koira käyttää häntää näyttääkseen mielipiteensä). Predatoreilla on myös verbaalinen kieli (sisältäen erilaisia äännähdyksiä) ja ne ovat taitavia matkimaan muiden kieliä.


title: Predator (rotu)

text: Predatorit ovat paljon vahvempia ja nopeampia kuin ihmiset, ja omaavat erittäin nopeat refleksit ja taitavuuden. Heidän verensä on hohtavan vihreää, ja se suojaa Predatoreja heidän saaliinsa veren syövyttäviltä ominaisuuksilta. Predatorit pitävät eniten kuumasta ja kosteasta ympäristöstä, jossa on paljon typpeä ilmastossa, koska Predator pystyy silloin naamionsa avulla havaitsemaan ihmisistä lähtevän ruumiinlämmön.


title: Predator (rotu)

text: Predatorien historiasta ei tiedetä juuri mitään, mutta "Alien vs. Predator" -elokuvassa selviää, että ne saapuivat tuhansia vuosia sitten Maahan ja opettivat ihmisiä rakentamaan pyramideja, ja Predatoreja palvottiin jumalina. Sadan vuoden välein he vaativat ihmisuhreja, joihin pyhät palvojat istuttivat Alienit facehuggerilla. Näin kasvatettiin ylivertainen saalis nuorille Predatoreille, jotka saalistivat niitä miehuuskokeenaan. Tapettuaan ensimmäisen Alienin Predator merkitsee ihonsa sen verellä, kuten entisajan soturit. Se on siirtymärituaali kohti metsästäjän arvoa ja aikuistumista, ja se tuo Predatorille kunniaa ja luottamusta taistelussa ja muiden Predatorien keskuudessa. Alien-kuningattaren, Praetorianin tai Predalienin surmaaminen tuo Predatorille suunnattomasti kunniaa yhteisössään. Alienien lisäksi myös ihmiset ovat Predatorien riistaa. Voitonmerkkinä Predatorit veivät surmaamiensa ihmisten kallot. Predatorit myös nylkivät uhrinsa ja ripustivat ruumiit pelotteeksi muille ihmisille. Predatoreilla on näitä miehuuskokeita varten rakennettuja temppeleitä ja pyramideja eri puolille universumia.


title: Predator (rotu)

text: Predatorit pyrkivät metsästämään varovasti ja huomiota herättämättä. He eivät halua jättää jälkiä teknologiastaan, sillä ihmiset saattaisivat valjastaa sen omaan käytöönsä ja käyttää sitä Predatoreja vastaan. Sama pätee Alieneiden jalostamiseen. Kun "Aliens vs. Predator 2" -elokuvassa Predatorien alus teki pakkolaskun Maahan ja facehuggerit karkasivat alukselta, eloonjäänyt Predator lähetti hätäviestin kotiplaneetalleen, jossa kokenut veteraani Predator nimeltään Wolf vastaanotti hätäviestin ja valmistautui metsästykseen. Tehtävänä oli metsästää karanneet facehuggerit, surmata Predalien ja tuhota todisteet. Tehtävä kuitenkin karkasi käsistä kokonaan ja pian Alienit terrorisoivat kaupunkia.


title: Predator (rotu)

text:
Predatorien kotiplaneetan sijaintia ei tiedetä, mutta se näytetään elokuvassa "Aliens vs. Predator 2". Kotiplaneettaa kiertää myös kuu, jonne Predatorit sieppaavat ihmisiä saaliikseen. "Predators"-elokuvan tapahtumat sijoittuvat tälle kuulle.
Predatorit metsästävät mielellään vaarallisia elämänmuotoja, joissa on tarpeeksi haastetta. Heillä on riittävästi voimaa repimään ihmisen kevyesti käsin kahtia, mutta kuitenkin he pyrkivät usein viemään vain pään ja selkärangan irti ruumista voitonmerkiksi. Predatorien kunniakäsityksen mukaisesti he valitsevat vain suurimmat ja mahtavimmat saaliit kohteikseen. Vaikka Predatorit metsästävätkin salaa ja yleensä yksi saalis kerrallaan, lähitaistelussa yksi Predator vastaa ihmisarmeijaa. Metsästyksessä Predatorit käyttävät erilaisia aseita ja osaavat halutessaan muuttua näkymättömiksi. Predatoreilla on myös itsetuholaite, joka on viimeinen vaihtoehto Predatorin ollessa häviöllä. Itsetuholaitteen tarkoitus on hävittää todisteet Predatorista ja varmistaa, ettei mitään jää jäljelle niiden teknologiasta. Itsetuholaite pystyy tuhoamaan kokonaisen kaupungin ja sivilisaation hetkessä, ja se vastaa tehokkuudeltaan pientä ydinpommia. Laitteen räjähdyksen voimakkuutta pystyy myös säätämään, joka kävi ilmi "Aliens vs. Predator" -pelissä.


title: Predator (rotu)

text:
Jos Predator häviää ja epäonnistuu itsensä tappamisessa itsetuholaitteella, muut Predatorit, mukaan lukien Elder (vanhempi/päällikkö), tulevat hakemaan toveriaan. Epäonnistuneen Predatorin kohtalo on silloin vanhemman Predatorin käsissä. Epäonnistuneen Predatorin tulee joko surmata itsensä tai joutua jollekin vaaralliselle planeetalle vähin varustein ja selviytyä siellä seuraavat sata vuotta, kunnes hän saisi uuden mahdollisuuden palauttaa kunniansa. Jos Predator häviää ihmiselle kamppailussa, vanhempi Predator tarjoaa Predatorin voittaneelle ihmiselle esineen voitonmerkiksi.
Tunnetuimmat ihmisvoittajat:


title: Predator (rotu)

text: Alieneiden metsästäminen on paljon haastavampaa kuin ihmisten, koska myös Alien on armoton peto, joka osaa väijyä saalistaan samalla tavalla kuin Predator. Alienit myös aistivat Predatorin, vaikka tämä tekeytyisi näkymättömäksi. Niiden kynnet ja hampaat läpäisevät Predatorin haarniskan ja häntä voi mennä niiden koko kehon läpi. "Alien vs. Predator" -elokuvassa nuorten Predatorien terät ja haarniskat sulivat Alienin haposta koostuvasta verestä, vaikka Predatorit ovat metsästänet Alieneita vuosisatojen ajan ja on ihme, että Predatorit eivät olisi kehittäneet happoa kestäviä aseita ja panssareita niiden metsästykseen, tosin tällaisten esineiden puute saattoi johtua siitä että predator haluaisi enemmän haastetta metsästykseen. Alieneiden metsästyksessä Predator ei voi havaita Alienia tavallisella lämpökameranäöllä, vaan Predatorilla on tähän tarkoitukseen oma Alienit havaitseva elektromagneettinäkövarustus kypärässä. Tässä tilassa Predator havaitsee vain Alieneiden vihreän hohtavan värin, joka helpottaa huomattavasti Alieneiden havaitsemista taustan ollessa tumma. Predatorit kutsuvat Alieneita nimellä ”Serpents” ().


title: Predator (rotu)

text:
Ihmisen metsästäminen on Alieneita helpompaa. Predatorin näkymättömyys on vahvimmillaan ihmisen metsästyksessä. Ihminen joutuu helposti paniikkiin, kun joku heidän tovereistaan joutuu Predatorin tappamaksi, josta seuraa yleensä sokea luotisade ihmisen yrittäessä tappaa Predatoria epätoivoisena. Yleensä Predator onnistuu kaaoksen keskellä nappaamaan ihmisen toisensa perään yksitellen, kunnes viimeinenkin ihminen on tapettu. Colonial Marines -sotilaiden liikkeentunnistin pystyy havaitsemaan näkymättömän Predatorin. Predator ei myöskään ole täysin näkymätön ihmissilmälle; tarkasti katsottaessa ihminen voi huomata Predatorin näkymättömyyden valonvärähtelyn ilmassa. Predator käyttää lämpötilan paljastavaa näkövisiota naamiossaan havaitakseen ihmisistä lähtevän ruumiinlämmön.
Ihmisetkin osaavat olla vaarallisia neuvokkuutensa ansiosta. Kaikki ihmiset eivät lamaannu saalistajan edessä, vaan heiltä löytyy sisua haastaa Predatorit. "Predator – saalistajassa" Dutch keksi peittää ruumiinsa mudalla, jolloin Predatorin lämpönäkö ei havainnut häntä. Sen jälkeen Dutch onnistui houkuttelemaan Predatorin ansoihin. "Predator 2":ssa ihmiset yrittivät vangita Predatorin jäädyttämällä sen. He peittivät itsensä Predatorin lämpönäöltä, mutta tämä vaihtoi lämpönäkönsä ultraviolettinäköön, huomasi tiimin valonheittimet ja teurasti heidät ennen kuin he ehtivät tajuta mitä tapahtui.
Predatoreilla on oma arvojärjestyksensä, johon saalistus perustuu:


title: Predator (rotu)

text: Aseettomia, sairaita, lapsia ja raskaana olevia naisia ei saalisteta. Arvojärjestys voi kuitenkin muuttua, jos saalis osoittautuu vaaralliseksi Predatorille.


title: Predator (rotu)

text: Predatorit ovat käyttäneet useita erilaisia kehityneellä teknologialla kehitettyjä aseita ja varusteita:


title: Predator (rotu)

text: Silppurimiina,rampauttaa kohteen leikkaamalla lihaa polven alapuolelta.


title: Predator (rotu)

text:
Super Predatorit ovat geneettisesti muunneltuja Predatoreja, jotka esiintyvät elokuvassa "Predators". Ne käyttävät tavallisia Predatoreja syötteinä ja muihinkin tarkoituksiin. "Predators"-elokuvassa Super Predatoreja on kolme ja niitä esittävät Brian Steele (”Berserker”) ja Carey Jones (”Falconer” sekä ”Tracker”).
Predalien eli Yautjamorph (kutsutaan myös nimellä Hybrid tai Abomination) on Predatorin ja Alienin yhdistelmä, joka syntyy, kun facehugger kiinnittyy Predatorin tai Super Predatorin naamalle. Tavallinen Predalien on samanpituinen kuin Super Predator eli hieman tavallista Alien-kuningatarta pienempi, mutta se helpottaa Predalienin liikumista sisätiloissa, joissa ihmiset voivat kulkea tavallisesti. Predalien on perinyt Predatoreilta heidän kestävyydensä ja voimakkuutensa, joten tavallinen Predator ei pärjää lähitaistelussa sille. Lisäksi Predalienin veri on väriltään keltaista kuten muilla Alieneilla ja se hohtaa kuten tavallisilla Predatoreilla, mutta ei syövytä kuten muilla Alieneilla. Alieneilta Predalien on perinyt niiden nopeuden ja kyvyn syöttää ihmisen sisään kolme alkiota, joista syntyy kolme alienia. Kuten Alieneitakin, myös Predalieneita on neljä eri alalajia:"Aliens vs. Predator 2" -elokuvassa Predalienia esittää Tom Woodruff Jr., joka esittää Alienia monissa "Alien"-elokuvissa.


Japanin neljä vakavaa saasteesta aiheutuvaa tautia () on ryhmä tauteja, jotka johtuivat japanilaisten yhtiöiden aiheuttamasta ympäristön saastumisesta niiden käsiteltyä teollisuusjätteitä väärin. Suurin osa taudeista ilmaantui 1950-, 1960- ja 1970-luvuilla, vaikka ensimmäiset tapaukset ovatkin jo vuodelta 1912.


title: Japanin neljä vakavaa saasteesta aiheutuvaa tautia

text: Näitä tauteja esiintyi yhä harvemmin 1970-luvun jälkeen. Tilanteen paranemiseen vaikutti muun muassa se, että tapaukset saivat laajasti julkisuutta, saastuttaneita yhtiöitä vastaan nostettiin kanteita, Japaniin perustettiin ympäristöministeriö 1971, yleinen tietoisuus ongelmista kasvoi ja yhtiöt muuttivat käytäntöjään.


title: Paraisten kirkko

text: Paraisten kirkko on keskiaikainen kivikirkko, joka sijaitsee Paraisilla. Kivikirkon ensimmäinen osa Agricola-kappeli rakennettiin tiedettävästi 1240-1300-luvulla. Kappelin käydessä pieneksi päätettiin kappelin yhteyteen rakentaa varsinainen nykyinen harmaakivikirkko. Kirkko on oletettavasti rakennettu 1300- luvun aikana. Ensimmäiset kirjalliset merkinnät kirkon rakentamisesta ja olemassa olosta ovat ajoitettu 1300- luvun puolivälin paikkeille. Kirkkoon on tehty useaan otteeseen laajennuksia ja muutoksia. Näistä huolimatta kirkon alkuperäinen ilme on säilynyt pitkälti. Keskiaikaisista kivikirkoista väitellyt Markus Hiekkanen toteaa: "Sisätila on Suomen vaikuttavimpia, ja erityisesti huomio kiinnittyy huolitellun tyylikkääseen holvaukseen kaikkine yksityiskohtineen." Kirkkosalin suurimmat muutokset liittyvät runsasta kirkkokansaa varten rakennettuihin lehtereihin. Vuosina 1685–1686 turkulainen Mårten Henriksson teki pohjoisseinälle naistenlehterin tilanahtautta helpottamaan. Viisi vuotta tämän jälkeen laajennettiin eteläseinän miestenlehteriä ja 1750–1752 rakennettiin koko länsipäädyn mittainen miestenlehteri, joka 1862 muokattiin urkuparveksi. Valon määrä suurehkojen lehterien alla kävi kuitenkin niin vähäiseksi, että seurakuntalaiset alkoivat vaatia valaistuksen parantamista. Kahden uuden ikkuna-aukon pohjoisseinälle tekemisestä oltiin yksimielisiä. Kuitenkin vasta vuonna 1819 kirkon lattiaa korjannut halikkolainen kirkkopuuseppä Israel Cairenius sai tehtäväkseen tehdä myös ikkuna-aukot ja suurentaa vanhoja ikkuna-aukkoja.


title: Paraisten kirkko

text: Alttarin edessä on Kuitian kartanon hauta, johon on haudattu Klaus Eriksson Fleming (noin 1535–1597) ja Erik Fleming (1517–1548) Museovirasto on määritellyt Paraisten kirkon ja sitä reunustavan Vanhan Malmin tiiviin asuinalueen valtakunnallisesti merkittäväksi rakennetuksi kulttuuriympäristöksi.


title: Paraisten kirkko

text: Suomenkielisen väestön määrä Paraisilla kasvoi voimakkaasti 30-vuotisen sodan aikana 1600-luvun alkupuolella. Keskiaikaisen perinteen mukainen, alttarin takana ollut sakaristo on 1689–1690 laajennettu suomenkielisen seurakunnan jumalanpalvelustilaksi. Per Brahen ja hänen puolisonsa Christina Catharina Stenbockin oletetaan olleen muutostöiden idean ja osin rahoituksenkin takana koska heidän vaakunansa on maalattu rakennuksen seinään. Tämä niin kutsuttu "Finska kyrkan" palveli suomenkielisen väestön jumalanpalvelustilana aina 1900-luvun ensimmäiselle vuosikymmenelle. Vuonna 1904 seurakunnan suomenkieliset pyysivät, että suomenkielisiä jumalanpalveluksia pidettäisiin joka viikko aiemman joka toisen viikon sijaan. Seurasi kiivas keskustelu, jonka aikana kappalainen Fredrik Gideon Nilsdorff ilmoitti mielipiteenään, että kahdesti kuussa, kuten tähänkin asti, riittää. 1906 päädyttiin nykytilaa ennakoivaan kokeiluun: suomenkielinen jumalanpalvelus alettiin pitää ruotsinkielisen palveluksen jälkeen joka sunnuntai. Järjestely herätti vastalauseita siitä, että suomenkielinen palvelusväki ei pääsisi enää kulkemaan isäntäväen kyydillä kirkkoon. Järjestely havaittiin kuitenkin hyväksi ja entinen "Finska kyrkan" sisustettiin hetken tyhjänä olon jälkeen kirkkomuseoksi ja se sai nimekseen Agricola-kappeli. Jumalanpalvelukset pidetään Paraisilla vieläkin siten, että ruotsinkielinen jumalanpalvelus on kello 10 ja suomenkielinen kello 12 paitsi kuukauden ensimmäisenä sunnuntaina jolloin järjestys on päinvastainen.


title: Paraisten kirkko

text: Hautausmaalla on 1918 sisällissodassa vakaumuksensa vuoksi kuolleiden kolmen paraislaisen nimet. Muistomerkin juurelle on lisätty myöhemmin lisälaatta, jossa on 2. maailmansodan eri vaiheissa kuolleita punaisia. Muistomerkki oli vuosikymmeniä hoitamatta. Lisälaatta oli vielä 2000-luvun alussa miltei kokonaan sammalen ja heinikon peittämä. Viime vuosikymmenen loppupuolella eräät paikkakuntalaiset huomasivat asian tilan, asia otettiin esiin seurakuntayhtymän luottamuselimissä ja muistomerkki kaivettiin esiin. Lisälaatan nimikaiverruksissa näkyy vieläkin jäljet, joista voi päätellä sammalpeitteen reunan. Nykyään seurakunnat hoitavat muistomerkkiä.


title: Paraisten kirkko

text: Punaisten muistomerkki on erityismaininnan arvoinen siksi, että sen aktiivinen unohtaminen on merkillinen ilmiö Paraisilla. Paikkakunnalla on asetettu sujuva yhteiselo kiistojen edelle. Muistomerkissä mainitut henkilöt saivat surmansa muualla käydyissä taisteluissa. Ainoa 1918 tapahtumien aikana Paraisilla haavoittunut henkilö oli puhelinkeskusta hoitanut poliisi Walter Rohde, jota läpikulkumatkalla ollut punaisten partio ampui revolverilla kolmesti kohti päätä. Rohde jäi silti henkiin.


title: Paraisten kirkko

text: Paraislaisten poliittisen sopuisuuden luonteesta kertoo jotain se, että samainen Rohde oli 1907 auttanut venäläisittäin saksaa puhuneen, aluksi "tohtori Mülleriksi" esittäytyneen matkalaisen jäätä pitkin Tukholmaan matkalla olleeseen laivaan salamatkustajaksi. Rohde tiesi kyllä, että kyseessä oli pakomatkalla ollut Vladimir Iljitš Lenin. Vuoden 1918 melskeissä puolestaan Paraisten punaiset varoittivat valkoisia kun muualta saapui aggressiivisia punaisia. Näin valkoisille jäi aikaa piiloutua metsiin.


title: Paraisten kirkko

text: Paraisten kirkossa tehdään vuonna 2011 laajahko peruskorjaus. Lämmitysjärjestelmä ja kaikki sähköjohdot uusitaan. Kirkon paloturvallisuuden kannalta ratkaiseva parannus on suuritehoisen sprinklerijärjestelmän asentaminen välikattoon. Samalla välikattoon on asennettu kolmeen tasoon käyntisillat, jotka helpottavat paitsi satunnaisia huoltotöitä, erityisesti sammutustoimia tulipalon sattuessa.


title: Paraisten kirkko

text: Korjaustöiden aikana kirkon luonteesta ja yksityiskohdista kuten keskiaikaisista maalauksista tai lehtereiden otsapintojen apostolien kuvista ei pääse nauttimaan. Sen sijaan korjaustyöt avaavat mielenkiintoisen näkymän siihen, miten kirkon peruskorjausta tehdään. Kiitos Paraisten suomalaisen seurakunnan kirkkoherra Juho Kopperoiselle ja rakennusliike Lainio & Laivorannan kohdevastaava Kari Järvelinille mahdollisuudesta kuvata korjauksen alla olevaa kirkkoa.


title: Yusef Lateef

text: Yusef Lateef (alun perin William Emanuel Huddleston, 9. lokakuuta 1920 Chattanooga, Tennessee – 23. joulukuuta 2013 Shutesbury, Massachusetts) oli yhdysvaltalainen jazzmuusikko, säveltäjä ja kirjailija. Hän oli monien soitinten taitaja, multi-instrumentalisti, jonka pääsoittimet olivat tenorisaksofoni ja huilu. Hänen käyttämiensä soitinten joukossa oli myös etnisiä instrumentteja sekä sellaisia jazzissa harvinaisia soittimia kuin oboe ja fagotti.


title: Yusef Lateef

text: Chattanoogassa, Tennesseessä syntynyt Lateef muutti lapsena perheineen Detroitiin, Michiganiin. Hän alkoi harrastaa musiikkia nuorena. Hän teki varhaisella urallaan yhteistyötä esimerkiksi Dizzy Gillespien kanssa. Sittemmin hän menestyi itse leaderina. Hän opiskeli musiikkialaa muun muassa Manhattan School of Musicissa, ja hänestä myös tuli Ed.D. (Doctor of Education). Muusikon työn ohella Lateef julkaisi kaunokirjallisia teoksia.


title: Yusef Lateef

text: Monipuolisena muusikkona Lateef ei rajoittunut jazziin, vaan sävelsi myös klassista musiikkia.


title: Yusef Lateef

text: Lateef kääntyi aikuisiällään islamiin ja liittyi Ahmadiyya-muslimiyhteisöön. Hänelle myönnettiin Grammy-palkinto.


title: Yusef Lateef

text: Lateef esiintyi Suomessa ainakin Pori Jazz -festivaaleilla 1972 ja 1992 sekä Espoon April Jazzissa 1990.


title: Perniön kirkko

text: Perniön kirkko on keskiaikainen kivikirkko, joka sijaitsee Perniön kirkonkylässä. Kivikirkko rakennettiin todennäköisesti noin vuosina 1460–1480.


title: Perniön kirkko

text: Kirkko on omistettu Pyhälle Laurille, kuten moni muukin suomalainen kirkko. Birgittalaisluostari oli alun perin 1441 päätetty sijoittaa Perniöön, mutta lopulliseksi sijoituspaikaksi tuli kuitenkin väliaikaisen Maskun Karinkylän jälkeen paikalle, joka nykyisin on Naantali.


title: Perniön kirkko

text: Kirkon suunnitteli sama rakennusmestari, jonka vastuulla olivat Kemiön, Sauvon ja Tenholan kirkot. Kirkossa ei juuri ole tehty muutoksia lukuun ottamatta 1700-luvulla rakennettua kaakkoista tukipilaria ja 1800-luvulla tehtyä ikkuna-aukkojen muutosta. Kirkon länsipääty jäljittelee selvästi itäuusmaalaisten kirkkojen päätykoristelua, itäpääty taas on samanlainen kuin kirkonrakentajan muut kirkot.


title: Perniön kirkko

text: Vuonna 2009 Museovirasto määritteli Perniön kirkon ja pappilat sekä näihin liittyvän kellotapulin ja lainamakasiinin yhdeksi Suomen valtakunnallisesti merkittävistä rakennetuista kulttuuriympäristöistä.


title: Perttelin kirkko

text:
Perttelin kirkko on keskiaikainen kivikirkko, joka sijaitsee Salossa, entisen Perttelin kunnan alueella. Kivikirkko rakennettiin todennäköisesti noin vuosina 1500–1520.
Harmaakivisen kirkon asehuone on rakennettu 1750. Alkuperäinen sakaristo on purettu, nykyinen on vuodelta 1828. Kirkon ikkunoita on suurennettu 1881.


title: Perttelin kirkko

text: Perttelin alttaritaulu on Robert Wilhelm Ekmanin "Kristus Getsemanessa" vuodelta 1870.


title: Perttelin kirkko

text: Erillinen kellotapuli on rakennettu 1729–1730, sen alaosa on kiveä ja yläosa puuta. Runsasta sataa vuotta myöhemmin 1840 sekä ala- että yläosaa korotettiin. Tapulin yläosa tuhoutui tulipalossa 1888, se korjattiin uusgoottilaiseen muotoon 1889, suunnittelijana oli arkkitehti Helge Rancken.


title: Perttelin kirkko

text: Museovirasto on määritellyt Perttelin kirkkomaiseman ja Perttelin kirkolle Uskelan Isokylän emäkirkon sivuitse johtavan historiallisen Hiidentien yhdeksi Suomen valtakunnallisesti merkittävistä rakennetuista kulttuuriympäristöistä.


title: Raision kirkko

text: Raision kirkko on keskiaikainen kivikirkko, joka sijaitsee Raisiossa. Markus Hiekkasen mukaan kirkko on muurattu 1500-luvun jompanakumpana ensimmäisenä vuosikymmenenä, eikä 1300-luvun alussa, kuten aikaisemmin on päätelty.


title: Raision kirkko

text: Legendan mukaan kirkon rakensivat jättiläiset nimeltä Killi ja Nalli. Jättiläiset riitaantuivat maksusta kirkon papin kanssa, ja Killi uhkasi hajottaa koko kirkon kallionlohkareella. Löydettyään meren rannasta sopivan lohkareen Killi ei enää löytänyt takaisin kirkolle ja paiskasi kalliolohkareen Ruissalon edustalle. Kiveä kutsutaan Kukkarokiveksi, koska jättiläinen oli kantanut sitä suuressa kukkarossa selässään.


title: Raision kirkko

text: Kirkossa on näkyvillä: mahdollisesti Suomen vanhimmat hautakivet, Missale Aboense sekä ensimmäinen suomenkielinen Raamattu vuodelta 1642.


title: Raision kirkko

text: Raision kirkkoa ympäröivällä hautausmaalla on myös Kirkkauden kappeli, joka rakennuksena muodostaa ratkaisuna jopa ainutlaatuiseksi maailmassa sanotun katetun ja aina sulana pysyvän osan hautausmaata.


title: Raision kirkko

text: Hautausmaalla sijaitsee Suomen ensimmäinen julkisin varoin pystytetty muistomerkki, Turun yliopiston pitkäaikaisen professorin ja Huhkon kartanon omistajan Johan Bilmarkin hautamonumentti vuodelta 1803.


title: Ruskon kirkko

text: Ruskon kirkko on keskiaikainen kivikirkko, joka sijaitsee Ruskolla. Kivikirkko rakennettiin todennäköisesti noin vuosina 1510–1530. Puinen kellotapuli kirkon kaakkoispuolella on vuodelta 1744.


title: Ruskon kirkko

text: Museovirasto on vuonna 2009 määritellyt Ruskon kirkonmäen yhdeksi Suomen valtakunnallisesti merkittävistä rakennetuista kulttuuriympäristöistä. Korkealla mäellä sijaitsevan kirkon, kellotapulin, hautausmaan ja lainamakasiinin ohella ympäristöön kuuluvat viereinen Ruskonjoen ylittävä kivisilta sekä Keskikylän ja Nissin kantatalot Ruskonjoen itärannalla.


title: Kalsimysiini

text: Kalsimysiini (myös A23187) tunnetaan kalsiumionien kuljettajana, joka muodostaa pysyviä komplekseja kaksiarvoisten kationien kanssa. Sitä tuottaa "Streptomyces chartreusensis" -niminen aktinobakteeri. Kalsimysiinillä on antibioottisia ominaisuuksia grampositiivisten bakteerien sekä sienien suhteen. Kaksiarvoisten ionien kuljettajana se toimittaa kalsiumioneja biologisten kalvojen, kuten solukalvojen läpi. Solukalvot eivät normaalitilanteessa läpäise kalsiumioneja. Kalsimysiini on kuitenkin selektiivisin mangaani-ionien (Mn) suhteen. Kalsimysiiniä käytetään laboratorioissa, kun halutaan lisätä solun sisäisen Ca-pitoisuuden tasoa solussa. Lisäksi kalsimysiini estää mitokondriaalisen ATPaasin toimintaa. Kalsimysiini aiheuttaa apoptoosia eli solukuolemaa joissakin soluissa. Siittiötesteissä kalsimysiini on havaittu erittäin solumyrkylliseksi.


title: Rymättylän kirkko

text: Rymättylän kirkko on keskiaikainen kivikirkko, joka sijaitsee entisessä Rymättylän kunnassa Naantalissa. Kivikirkko rakennettiin todennäköisesti 1510-luvulla. Kirkkoa käyttää Rymättylän seurakunta ja sen omistaa Naantalin seurakuntayhtymä.


title: Rymättylän kirkko

text: Museovirasto on määritellyt Rymättylän kirkon yhdeksi Suomen valtakunnallisesti merkittävistä rakennetuista kulttuuriympäristöistä.


title: Vehmaan kirkko

text: Vehmaan kirkko on keskiaikainen kivikirkko, joka sijaitsee Vehmaalla. Kivikirkko rakennettiin todennäköisesti noin vuosina 1425–1440.


title: Vehmaan kirkko

text: Museovirasto on määritellyt Vehmaan kirkon ja keskiaikaisella paikallaan kirkon länsipuolella sijaitsevan pappilan yhdeksi Suomen valtakunnallisesti merkittävistä rakennetuista kulttuuriympäristöistä.


title: Eliittikisat 2003

text: Eliittikisat järjestettiin vuonna 2003 kuudella paikkakunnalla: Turussa, Lahdessa, Tampereella, Lapinlahdella, Kuortaneella ja Lappeenrannassa.


title: Eliittikisat 2003

text: Turun eliittikisat järjestettiin 15. kesäkuuta 2003.


title: Eliittikisat 2003

text:
Miehet
Naiset


title: Eliittikisat 2003

text: Lahden eliittikisat järjestettiin 2. heinäkuuta 2003.


title: Eliittikisat 2003

text: Tampereen eliittikisat järjestettiin 9. heinäkuuta 2003.


title: Eliittikisat 2003

text: Lapinlahden eliittikisat järjestettiin 13. heinäkuuta 2003.


title: Eliittikisat 2003

text: Kuortaneen eliittikisat järjestettiin 20. heinäkuuta 2003.


title: Eliittikisat 2003

text: Lappeenrannan eliittikisat järjestettiin 3. elokuuta 2003.


title: Luettelo Aku Ankan taskukirjoista (76–100)

text: Tämä on luettelo Aku Ankan taskukirjojen numeroista 76–100. Ne ilmestyivät alun perin vuosina 1984–1987.


title: Ionomysiini

text: Ionomysiini on ionofori, jota tuottaa "Streptomyces conglobatus"-bakteeri.. Sen molekyylimassa on 709,01 g/mol ja molekyylikaava CHO. Ionomysiini liukenee etanoliin ja DMSO:on. Sen CAS-numero on 56092-81-0.Sitä käytetään tutkimuksessa kohottamaan solun sisäistä kalsiumionipitoisuutta. Lisäksi sen avulla tutkitaan Ca-ionien kulkua biologisten kalvojen läpi. Ionomysiiniä käytetään myös solun sisäiseen sytokiinien, interferonien, perforiinin, interleukiini 2:n (IL-2) sekä interleukiini 4:n (IL-4) tuotantoon. Näillä sytokiineillä on tärkeä rooli tulehdusreaktioiden synnyssä. Kaupallisesti ionomysiiniä saa vapaana yhdisteenä tai kalsiumsuolana CHOCa (CAS-numero 56092-82-1). Siittiötestissä ionomysiini on osoittautunut erittäin solumyrkylliseksi.


title: Seinäjoen Kuutoset

text: Seinäjoen Kuutoset on jäädytetty lentopallon erikoisseura, joka toimi Seinäjoella. Kuutoset toimi yhteistyössä Seinäjoen Maila-Jussien kanssa vuodesta 1977 lähtien tavoitteena tuoda seinäjokinen lentopallo valtakunnan huipulle.


title: Seinäjoen Kuutoset

text: Kuutosten ja Jussien yhteistyö tuotti lopulta seinäjokisen lentopalloilun nousun aina valtakunnan huipulle asti. Maila-Jussien alla pelannut seura voitti kaksi Suomen mestaruutta, Suomen Cupin mestaruuden sekä pelasi myös Euroopan Cupissa asti.


title: Samnaun

text: Samnaun () on kunta Sveitsissä, Graubündenin kantonissa. Kunnan pinta-ala on 56 neliökilometriä. Asukkaita kunnassa on runsaat 700. Kunnan asukkaista oli vuonna 2000 saksankielisiä 94 prosenttia ja retoromaaninkielisiä yksi prosentti.


title: Samnaun

text: Samnau sijaitsee Schergenbachjoen laaksossa. Kunnan korkein vuori on 3 293 metriä korkea Muttler.


title: Samnaun

text: Samnaunin naapurikunta Sveitsin puolella, etelässä on Valsot. Lännessä, pohjoisessa ja idässä kunta rajautuu Itävaltaan kuuluviin Ischgliin, Kappliin ja Spissiin.


title: Samnaun

text: Vuosien 800 ja 1000 välisenä aikana Samnaunin alueelle saapuivat ensimmäiset asukkaat. He etsivät uutta laidunmaata. Alueelta oli yhteydet muuhun maailmaan ainoastaan solien kautta Paznaunin ja Engadinin laaksoihin. Lisäksi Spissistä kulki Pfundsiin polku, jota pitkin kuljettiin härkävaunuin. Tämän polun ansiosta kehittyi myös kaupankäynti läheisen Tirolin kanssa. Noin vuonna 1530 uskonpuhdistus saapui Samnauniin. Vuonna 1830 itävaltalaisesta Spissistä valmistui tie Inntalin alueelle, jossa Samnaunkin sijaitsee.


title: Samnaun

text: Vuonna 1848 Sveitsin tullia keskitettiin, jonka seurauksena kaupankäynti Tirolin kanssa loppui äkillisesti ja Samnaunin asukkaat menettivät tärkeä tulonlähteen. Ensimmäisen kerran vuonna 1888 ja toisen kerran vuonna 1892 Samnaunin asukkaat vetosivat Sveitsin liittovaltion viranomaisiin, että Samnaun erotettaisiin Sveitsin tullin piiristä. Vuonna 1892 vetoomus hyväksyttiin ja Samnaunista tuli verovapaa alue. Hyväksymiseen vaikutti myös se, että Samnaunista ei ollut suoraa tieyhteyttä muuhun Sveitsiin, vaan ainoa tie kulki Itävaltaan.


title: Samnaun

text: Samnaunista kehittyi 1930-luvulla hiihto- ja vaelluskeskus. Noin vuodesta 1970 lähtien Samnaun on hyötynyt ostosmatkailusta, sillä siellä käydään ostamassa muun muassa kosmetiikkaa, tupakkatuotteita ja alkoholia. Nykyisinkin Samnaun on Sveitsin ainoa verovapaa alue.


title: Samnaun

text: Vuoteen 1800 saakka alueella puhuttiin miltei täysin vain romaanisia kieliä ja sen peruja ovat alueen retoromaaninkieliset paikannimet. Nykyisin alueella puhutaan germaanisiin kieliin kuuluvaa Tirolin murretta, joka on saksan kielen murre.


title: Vital Signs

text: Vital Signs on Survivorin viides studioalbumi, ja se julkaistiin vuonna 1984. Albumi oli kahden edeltäjänsä tavoin kassamenestys, vaikka kriitikot eivät levylle täysiä pisteitä ole koskaan antaneet. Albumi sijoittui sijalle 16# "Billboardin Album Chard" listalla, ja on ensimmäinen yhtyeen toisen laulajan, Jimi Jamisonin kanssa tehty levytys. Albumilta julkaistiin yhteensä neljä singlejulkaisua, joista yksi ylsi sijalle 1# "Mainstream Rock Tracks" listalla. Kappale oli I Can't Hold Back, ja toinen kappale, The Search is Over ylsi myös 1#-sijalle "Adult Contemporary Chart"-listalla. Tämän jälkeen vain kaksi kappaletta on yltänyt samaan sijoitukseen: "Man Against The World" (1987, albumilta "When Seconds Count") ja "Burning Heart" (1985, "Rocky V"-elokuvan soundtrackilta "Rocky V - Official Soundtrack").


title: Serie A2 (koripallo)

text: Serie A2 on Italian toiseksi korkein sarjataso koripallossa. Sarjassa pelaa kahteen ryhmään jaettuna yhteensä 32 joukkuetta. Vuosina 2001–2013 sarjan nimi oli LegADue.


title: Serie A2 (koripallo)

text: Joukkueet pelaavat oman ryhmänsä joukkueita vastaan kahdesti eli kerran vieraissa ja kerran kotona. Runkosarjan jälkeen kummastakin ryhmästä kahdeksan parasta joukkuetta etenee pudotuspeleihin. Pudotuspelien voittaja nousee Serie A:han. Kummastakin ryhmästä huonoin joukkue putoaa suoraan Serie B:hen, ja toiseksi sekä kolmanneksi huonoimmat joukkueet pelaavat ns. play-outit, joiden häviäjä putoaa kolmantena joukkueena sarjatason alaspäin.


title: Lemböten kappeli

text: Lemböten kappeli on keskiaikaisen kivikirkon raunio, joka sijaitsee Lemlandissa Ahvenanmaalla pari kilometriä Lemböten kylästä länteen. Kappeli on omistettu Pyhälle Olaville, joka on katolisessa perinteessä Ahvenanmaan sekä merenkulkijoiden ja kauppiaiden suojeluspyhimys.


title: Lemböten kappeli

text: Lemböte mainittiin jo 1200-luvulla tanskalaisessa reittikuvauksessa, niin kutsutussa itineraariossa nimellä "Lynæbøte" etappina Tanskan ja Viron välisellä meritiellä. Ennen kivikappelia paikalla on ollut mahdollisesti useitakin puukappeleita, joihin merenkulkijat pysähtyivät lepäämään ja rukoilemaan purjehdusonnea. Ensimmäinen puukappeli lienee rakennettu 1100- ja 1200-lukujen vaihteen tienoilla.


title: Lemböten kappeli

text: Kivikappeli rakennettiin tohtori Markus Hiekkasen mukaan todennäköisesti noin vuosina 1500–1530, mutta se hylättiin jo saman vuosisadan aikana, koska vanha laivareitti kappelin sivuitse tuli maankohoamisen vuoksi kulkukelvottomaksi. Vuonna 1674 mainittiin rakennuksen katon sortuneen ”kauan sitten”. Raunio entistettiin 1890-luvulla ja katettiin 1970-luvulla. Korjaustöiden valmistuttua kappeli vihittiin uudelleen käyttöön Pyhän Olavin päivänä 29. heinäkuuta 1979.


title: Lemböten kappeli

text: Kappelin ulkomitat ovat noin 9 × 7 metriä ja sisämitat noin 7 × 5 metriä. Rakennuksen oviaukko on sen länsipäädyssä ja ainoa ikkuna-aukko itäpäädyssä. Mahdollisesti myös rakennuksen eteläsivulla on ollut yksi ikkuna. Kappelin sisustuksesta ei juuri ole tietoja, mutta alttarin kerrotaan olleen olemassa vielä 1670-luvulla. Kappelin ehtoollisastia takavarikoitiin Ruotsin kuninkaan Kustaa Vaasan valtakaudella vuonna 1546. Kappelissa mahdollisesti olleista seinämaalauksista ei ole säilynyt tietoja, eikä niistä ole löytynyt merkkejä myöskään seinistä varisseesta laastisorasta. Alttarin paikalta löydettiin 1840-luvulla lähes 300 pääasiassa Eerik Pommerilaisen aikaista rahaa, joiden on arveltu olevan (puu)kappelissa vierailleiden jättämiä uhrirahoja tai erään paikalla käyneen kauppamiehen sinne kätkemiä.


title: Lemböten kappeli

text: Kappelin luo on kylätien päässä sijaitsevalta pysäköintialueelta vajaan kilometrin pituinen kävelymatka ja sen pihaa ympäröi luonnonkivistä tehty aita. Kappelissa pidetään nykyisin kesäaikana ajoittain jumalanpalveluksia ja muita hengellisiä tilaisuuksia.


title: Lemböten kappeli

text: Lemlandin alueella on sijainnut toinenkin merenkulkijakappeli Rödhamnissa kunnan eteläosassa, mutta tämä kappeli on täysin hävinnyt.


title: Toni Hyvärinen

text: Toni Hyvärinen (s. 14. heinäkuuta 1988 Kuopio) on suomalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan oikea laitahyökkääjä. Hyväristä on luonnehdittu pelityyliltään voimahyökkääjäksi, joka pelaa useimmiten alemmissa ketjuissa. Hän laukoo oikealta.


title: Toni Hyvärinen

text: Hyvärinen on Kalevan Pallon kasvatti. Hän oli joukkueen C-nuorten paras pistemies ja syöttäjä kaudella 2003–2004 tehoilla 13+25=38, kuten myös kevään 2004 pudotuspeleissä tehoilla 2+5=7. Kaudella 2006–2007 Hyvärinen oli 11 osumallaan KalPan A-nuorten toiseksi paras maalintekijä Tommi Jokisen kanssa. Hän teki tammikuussa 2007 1+1-vuotisen sopimuksen KalPan SM-liigajoukkueen kanssa. Hyvärinen pelasi kauden 2007–2008 kuitenkin vielä suurimmaksi osaksi joukkueen A-nuorissa, joiden toiseksi paras pistemies ja maalintekijä hän oli tehoilla 14+17=31. Hyvärinen voitti kauden päätteeksi A-nuorten Suomenmestaruuden. SM-liigassa hän pelasi kauden aikana 13 runkosarjaottelua tehopistein 1+2=3. Hyvärinen debytoi SM-liigassa 27. syyskuuta 2007 vieraissa Rauman Lukkoa vastaan, jolloin hän teki myös liigauransa avausmaalin.


title: Toni Hyvärinen

text: Varsinaisella tulokaskaudellaan 2008–2009 roolipelaajana kunnostautunut Hyvärinen teki SM-liigassa 45 runkosarjaottelussa tehot 4+4=8 sekä yhdeksässä playoff-ottelussa kaksi maalia. Hän voitti kauden päätteeksi SM-pronssia. Huhtikuussa 2009 Hyvärinen teki kaksivuotisen jatkosopimuksen KalPan kanssa.


title: Toni Hyvärinen

text: Kaudella 2009–2010 Hyvärinen ei onnistunut lunastamaan vakiopaikkaa KalPan kokoonpanosta ja hän haki pelintuntumaa Mestis-joukkue Savonlinnan Pallokerhosta joulukuun sekä tammikuun loppupuolen ajan. Kaudella 2010–2011 Hyvärinen pelasi varsin pienessä roolissa lähinnä nelosketjussa.


title: Toni Hyvärinen

text: Hyvärinen siirtyi kaudeksi 2011–2012 sarjatasoa alemmas aiempaan lainaseuraansa Savonlinnan Pallokerhoon. Hän voitti joukkueen sisäisen pistepörssin tehoilla 14+21=35, kuten myös kevään 2012 pudotuspeleissä tehoilla 1+4=5. Kaudella 2012–2013 Hyvärinen jatkoi Mestis-uraansa Mikkelin Jukureissa, joiden varakapteeni hänestä tuli Hyvärinen oli joukkueen kolmanneksi paras maalintekijä 14 osumallaan Mikko Laineen kanssa. Hän voitti kauden päätteeksi Mestiksen-mestaruuden, mutta Jukurit kuitenkin hävisi liigakarsinnat Tampereen Ilvekselle otteluvoitoin 4–1. Toukokuussa 2013 Hyvärinen teki vuoden mittaisen jatkosopimuksen joukkueen kanssa. Kausi 2013–2014 hänellä jäi kuitenkin rikkonaiseksi alavartalovamman takia. Hyvärinen pelasi vain 15 runkosarja- ja kuusi playoff-ottelua. Hän voitti kauden päätteeksi Mestis-hopeaa.


title: Toni Hyvärinen

text: Kaudeksi 2014–2015 Hyvärinen palasi kaksivuotisella sopimuksella kasvattajaseuraansa KalPaan. Huhtikuussa 2015 joukkue kuitenkin purki hänen sopimuksensa ensimmäisen sopimuskauden jälkeen. Toukokuussa Hyvärinen teki kaksivuotisen sopimuksen SM-liigan nousijajoukkue KooKoon kanssa. Hänen teholukemansa (+3) oli kaudella 2015–2016 joukkueen yli puolet kaudesta pelanneista paras. Huhtikuussa 2016 Hyvärinen teki kaksivuotisen jatkosopimuksen KooKoon kanssa. Kaudella 2016–2017 hän pelasi loukkaantumisten vuoksi vain 35 ottelua. Kaudella 2017–2018 Hyvärinen teki SM-liigan yhden kauden piste-ennätyksensä tehoilla 5+8=13.


title: Toni Hyvärinen

text: Elokuussa 2018 Hyvärinen palasi syyskuun loppuun asti ulottuvalla try-out -sopimuksella kasvattajaseuraansa KalPaan. Siirron taustalla oli joukkueen tarve paikata Kai Kantolan loukkaantumisen jättämää aukkoa. Syyskuussa Hyvärinen sai KalPaan loppukauden 2018–2019 kattavan jatkosopimuksen.


title: Toni Hyvärinen

text: Hyvärinen pelasi U-18 Junior World Cupissa vuonna 2005, jolloin hän voitti pronssia. Yhteensä Hyvärinen on pelannut 11 poikien maaottelua.


title: Akaan sakaristo

text: Akaan sakaristo on keskiaikainen kivisakaristo, joka sijaitsee Akaassa. Kivikirkkohankkeesta toteutui vain sakaristo. Se rakennettiin todennäköisesti noin vuonna 1510.


title: Kalvolan sakaristo

text: Kalvolan sakaristo on keskiaikainen kivisakaristo, joka sijaitsee Hämeenlinnassa entisessä Kalvolan kunnassa Kalvolan kirkkoa vastapäätä tien toisella puolella olevalla hautausmaalla. Kivikirkkohankkeesta toteutui vain sakaristo. Se rakennettiin todennäköisesti noin vuosina 1495–1505 paikalla silloin olleen puukirkon viereen.


title: Yoruichi Shihōin

text: Yoruichi Shihōin (四楓院 夜一, Shihōin Yoruichi) on fiktiivinen hahmo animesarjassa Bleach. Yoruichi on entinen toisen divisioonan kapteeni. Yoruichi ja Kisuke Urahara auttavat Ichigo Kurosakia tulemaan vahvemmaksi päihittääkseen hollowit joita Ichigolle vastaan tulee.


title: Yoruichi Shihōin

text: Alun perin Yoruichi astui sarjaan mustana, puhuvana kissana joka auttoi Ichigoa ja tämän kumppaneita. Eräässä jaksossa kuitenkin Yoruichi muuttui normaaliin muotoon, ruskeaihoiseen, violettihiuksiseen ja oranssimustapukuiseen naiseen, kun Ichigon piti harjoitella Kuchiki Byakuyaa vastaan. Kun Ichigo oli hävinnyt Byakuya Kuchikille, Yoruichi auttoi Ichigoa saamaan bankain, zanpakutōn viimeisimmän asteen.


title: Someron sakaristo

text: Someron sakaristo on keskiaikainen kivisakaristo, joka sijaitsee Somerolla. Varojen loppuessa sakaristo jäi ainoaksi toteutuneeksi osaksi keskiaikaisesta kivikirkkohankkeesta. Se rakennettiin todennäköisesti 1490-luvun lopulla.


title: Someron sakaristo

text: Kivisakaristo sijaitsee nykyisellä Someron hautausmaalla sen vanhassa osassa, entisellä Someron kirkkomaalla, Someron Kirkkojärven rannassa, missä on säilynyt myös vuonna 1774 rakennetun kellotapulin runko-osa.


title: Someron sakaristo

text: Nykyinen Someron kirkko rakennettiin vuosina 1853–1859 vanhan kirkkomaan eteläpuoliselle mäelle. Uuden kirkon valmistuttua kivisakariston yhteydessä sijainnut, vuonna 1668 rakennettu puinen Someron ristikirkko purettiin vuonna 1864.


title: Someron sakaristo

text: Vuonna 2009 julkaistussa Museoviraston valtakunnallisesti merkittävien kulttuuriympäristöjen luettelossa Someron kirkkoympäristö, josta Someron sakaristo on osa, on määritelty valtakunnallisesti merkittäväksi rakennetuksi kulttuuriympäristöksi.


title: Tyrvännön sakaristo

text: Tyrvännön sakaristo on keskiaikainen kivisakaristo, joka sijaitsee Hattulan Tyrvännössä Lepaalla. Sakaristo jäi ainoaksi toteutuneeksi osaksi keskiaikaisesta kivikirkkohankkeesta. Se rakennettiin todennäköisesti 1500-luvun alussa.


title: Go Ahead Eagles

text: Go Ahead Eagles on vuonna 1902 perustettu alankomaalainen jalkapallojoukkue. Seuran kotikaupunki on Deventer ja se pelaa kotiottelunsa De Adelaarshorstin stadionilla. Kaudella 2018/19 seura pelaa Alankomaiden toiseksi korkeimmalla sarjatasolla Eerste divisiessä.


title: Go Ahead Eagles

text: Seuran menestysvuodet ajoittuvat 1910–30-luvuille, jolloin Go Ahead Eagles voitti neljä Alankomaiden mestaruutta. Kaudella 1958/59 joukkue nousi Tweede Divisiestä ja on sen jälkeen pelannut joko Eerste Divisiessä tai pääsarjatasolla. Paras saavutus tältä ajalta on Eredivisien kolmas sija kaudella 1967/68. Alankomaiden cupissa seura on edennyt finaaliin kerran, kaudella 1964/65.


title: Go Ahead Eagles

text: Go Ahead Eagles on tuottanut maailmalle huippupelaajia. Esimerkiksi Paul Bosvelt, Jan Kromkamp, Marc Overmars, Victor Sikora, Raimond van der Gouw, Bert van Marwijk ja Demy de Zeeuw ovat aloittaneet uransa seuran paidassa. Henk ten Cate ja Leo Beenhakker puolestaan aloittivat valmennusuransa Go Ahead Eaglesissa.


title: Urjalan sakaristo

text: Urjalan sakaristo on keskiaikainen kivisakaristo runsaan neljän kilometrin päässä nykyisestä Urjalan kirkosta länteen. Keskiaikainen kivikirkkohanke hiipui puukirkoksi sakastin valmistuttua. Se rakennettiin todennäköisesti vuosina 1520–1540.


title: Urjalan sakaristo

text: Puukirkko sijaitsi Kortejärven ja Rutajärven välisen jokiuoman varressa 1500-1700-luvuilla. Kirkko ja hautausmaa siirtyivät Urjalankylästä nykyiselle paikalleen Laukeelaan vuonna 1806, jolloin jäljelle jäivät sakasti, entinen kiviaidalla ympäröity hautausmaa ja pieni rantatontti joen varresta.


title: Urjalan sakaristo

text: Kivisakasti on entistetty ja sen pihaan on asetettu Hakkapeliittain muistomerkki vuonna 1956.


title: Urjalan sakaristo

text: Sakastin viereen on haudattu urjalalainen intendentti Arvo Kytölä puolisoineen.


title: Urjalan sakaristo

text: Sakastin läheisyydessä on 1930-luvulla pystytetty Urjalan vanhojen kirkkojen muistokivi.


title: Sytokalasiinit

text:
Sytokalasiinit ovat eräiden sienten aineenvaihduntatuotteita. Esimerkiksi sytokalasiini E:tä tuottaa "Aspergillus clavatus". Sytokalasiineilla on kyky sitoa aktiinifilamentteja ja estää aktiinin polymerisaatiota ja pidentymistä. Aktiinin polymerisaation eston ansiosta sytokalasiinit voivat muuttaa solumorfologiaa ja estää erilaisia solun prosesseja, kuten jakautumista sekä aiheuttaa jopa solun apoptoosin. Sytokalasiineilla on myös kyky läpäistä solukalvoja ja estää solun translokaatioreaktiota.
Sytokalasiinit pystyvät vaikuttamaan myös muihinkin biologisiin prosesseihin kuin aktiinin polymerisoitumiseen. Esimerkiksi sytokalasiini A ja sytokalasiini B voivat myös inhiboida monosakkaridien kuljetusta solukalvon läpi, sytokalasiini H voi vaikuttaa kasvien kasvuun sytokalasiini D voi estää proteiinisynteesiä ja sytokalasiini E estää angiogeneesiä Sytokalasiinit auttavat tutkijoita ymmärtämään aktiinin merkitystä erilaisissa biologisissa prosesseissa, kuten aktiinin polymerisaatiossa, solun liikkumisessa, poimuuntumisessa, jakautumisessa ja kutistumisessa. Sytokalasiinien käyttö on ollut niin tärkeässä roolissa, että tutkijat ovat kehittäneet kaksi synteettistä sytokalasiinia.


title: Kokemäen sakaristo

text: Kokemäen sakaristo on keskiaikainen kivisakaristo, joka sijaitsee Kokemäellä. Keskiaikaisesta kivikirkkohankkeesta toteutui vain sakaristo, joka tutkija Markkus Hiekkasen mukaan rakennettiin todennäköisesti noin vuosina 1500–1540 tai mahdollisesti 1540–1560. Myöhemmin paikalle rakennettiin kaksi puukirkkoa, joista myöhäisempi Pyhän Marian kirkko purettiin vuonna 1850.


title: George Masonin yliopisto

text: George Masonin yliopisto () on julkisrahoitteinen yliopisto Virginiassa, Yhdysvalloissa. Sillä on toimipaikkoja Fairfaxissa, Arlingtonin, Prince Williamin ja Loudounin piirikunnissa. Se on nimetty Yhdysvaltojen perustajiin kuuluvan George Masonin mukaan ja se on toiseksi suurin yliopisto Virginiassa.


title: Köyliön kivisakaristo

text: Köyliön kivisakaristo oli keskiaikainen sakaristo, joka sijaitsi Köyliössä. Keskiaikaisesta kirkkohankkeesta toteutui sakaristo, jonka jäänteet saattavat sijaita hiukan pohjoiseen nykyisestä 1752 rakennetusta puukirkosta. Sakaristo rakennettiin todennäköisesti 1500-luvun alussa.


title: Loimaan sakaristo

text: Loimaan sakaristo oli keskiaikainen kivisakaristo, jonka sijaitsi Loimaalla. Keskiaikaisesta kirkkohankkeesta toteutui sakaristo, joka purettiin 1751 uuden kirkon rakentamisen yhteydessä. Sakariston sijainti on joutunut unohduksiin, mutta se sijaitsee luultavasti niin sanotun vanhan hautausmaan keskipaikkeilla. Se rakennettiin todennäköisesti noin vuosina 1500–1560. Vanhan hautausmaan paikkaa osoittamassa Loimijoen rannassa, Loimaalta Oripäähän johtavan seututien 210 varressa on edelleen 1750-luvulla rakennettu hirsiaita. Loimaan kirkko oli paikalla vuoteen 1840, jolloin nykyinen Kanta-Loimaan kirkko rakennettiin tilavammalle paikalle Loimaan Pappilan läheisyyteen ja entinen Loimaan kirkko siirrettiin Alastarolle, missä se edelleen palvelee Alastaron kirkkona.


title: Vesilahden sakaristo

text: Vesilahden sakaristo on keskiaikainen kivisakaristo, jonka sijaitsee Vesilahdella. Keskiaikaisesta kirkkohankkeesta toteutui sakaristo ja osittain runkohuone, jonka kivet purettiin 1839 kirkkomaan kiviaitaa varten. Sakaristo rakennettiin todennäköisesti noin vuosina 1485–1500, mutta sakastina se ei koskaan ole ollut vaan oli Laukon Kurki-suvun käytössä hautakappelina 1800-luvun alkuun.


title: Kiskon kirkko

text: Kiskon kirkko on Salon seurakunnan kirkko entisessä Kiskon kunnassa, nykyisessä Salossa. Se on kahdeksankulmainen puukirkko, joka on rakennettu vuonna 1810 vuonna 1807 palaneen ristikirkon tilalle. Kirkon rakensi Turun kaupunginarkkitehtina toiminut muurarimestari Johan Sundsten Tukholmasta saatujen piirustusten mukaisesti.


title: Kiskon kirkko

text: Kirkkoon liittyy keskiaikainen kivisakaristo, joka on keskiaikaisen kirkkohankkeen ainoa toteutunut osa. Se rakennettiin todennäköisesti noin vuosina 1510–1530. Sakaristo on muuttunut paljon keskiaikaisesta asustaan. Sen harjakatto päätyinen purettiin uutta ristikirkkoa rakennettaessa vuosina 1738–1741.


title: Kiskon kirkko

text: Kirkon sankaripatsas on kuvanveistäjä Lauri Leppäsen työ vuodelta 1947.


title: Marttilan sakaristo

text: Marttilan sakaristo oli keskiaikainen kivisakaristo, jonka rauniot sijaitsevat varsinaissuomalaisessa Marttilan kunnassa nykyisen, vuonna 1765 rakennetun puukirkon läheisyydessä. Keskiaikaisesta kirkkohankkeesta toteutui vain sakaristo, jonka raunio löytyi vuonna 1937. Sakaristo rakennettiin todennäköisesti noin vuosina 1500–1540.


title: Luettelo Kalevi Ollin sävellyksistä

text: Tämä on luettelo Kalevi Ollin sävellyksistä.


title: Fuck You (Lily Allenin kappale)

text: Fuck You on Lily Allenin kolmas single albumilta It's Not Me, It's You. Kappale tunnetaan myös alkuperäisillä nimillä "Guess Who Batman", "Get With the Brogram" ja "GWB" sekä sensuroituna versiona nimellä "F**k You". Allen on kertonut, että kappaleen alkuperäiset nimet viittaavat Yhdysvaltain entiseen presidenttiin George W. Bushiin.


title: Fuck You (Lily Allenin kappale)

text: Digi-EP sisältää myös kappaleet "Why", "Not Fair (Style of Eye Remix)", "The Count (aka Hervè) and Lily Face the Fear", "Not Fair (Radio Edit)" ja "Mr Blue Sky".


title: Formula 1 -kausi 2011

text: Formula 1 -kausi 2011 oli Formula 1 -sarjan historian 62. maailmanmestaruuskausi. Kaudella ajettiin 19 osakilpailua. Maailmanmestaruuden voitti täysin ylivoimaisesti saksalainen Red Bull -kuljettaja Sebastian Vettel, jolle mestaruus oli toinen perättäinen. Vettel ajoi kauden aikana 15 paalupaikkaa, rikkoen Nigel Mansellin vanhan ennätyksen kaudelta . Vettel teki myös uuden piste-ennätyksen, uuden pisteytysjärjestelmän ansiosta suorastaan murskaamalla Michael Schumacherin aiemman ennätyksen. Vettel sai ensimmäisenä kuljettajana historiassa yli 300 MM-pistettä yhden kauden aikana ja hätyytteli jopa neljääsataa, mutta se raja ei mennyt rikki.


title: Formula 1 -kausi 2011

text: Red Bullin autot valloittivat kauden aikana yhteensä kahdeksantoista paalupaikkaa, eli yhtä lukuun ottamatta kaikki.


title: Formula 1 -kausi 2011

text: Kaudella 2011 oli tarkoitus ajaa 20 kilpailua, jotka olivat mukana kaudella 2010, sekä uutena tulokkaana Intian GP.. Bahrainin GP peruttiin maassa vallinneiden levottomuuksien vuoksi, joten kauden aikana ajettiin 19 osakilpailua.


title: Formula 1 -kausi 2011

text:
Lähde:
‡ - 6.helmikuuta Robert Kubica joutui rallionnettomuuteen Italiassa ajetussa Ronde di Andorra -rallissa. Hänelle aiheutui vakavia käsi- ja jalkavammoja. Vammat pitivät Kubican sairauslomalla koko F1-kauden ajan. Kubican tuuraajana toimi saksalainen Nick Heidfeld.Kymmenen parasta kuljettajaa saavat pisteitä.


title: Formula 1 -kausi 2011

text: Abu Dhabin GP:n jälkeen F1-tallit ajattivat nuoria kuljettajia 3 päivän mittaisissa testeissä 15.–17. marraskuuta. Tässä lista kuljettajista, jotka ajoivat tallien autoja:


title: Formula 1 -kausi 2011

text: Suomessa Formula 1 -lähetyksiä esitti kaudella 2011 maksutelevisiokanava MTV3 MAX.


title: Basitrasiini

text: Basitrasiini on toisiaan muistuttavien polypeptidien sekoitus, jota tuottavat "Bacillus subtilis" -ryhmän bakteerit. Ensimmäinen basitrasiinia tuottava bakteeri eristettiin vuonna 1945. Se on voimakas antibiootti, joka on suun kautta nautittuna myrkyllinen, mutta paikallisesti käytettynä erittäin tehokas. Se vaikuttaa grampositiivisten bakteerien soluseiniin. Basitrasiini häiritsee C -isoprenyylipyrofosfaatin defosforyloitumisreaktiota. Tämä molekyyli kuljettaa peptidoglykaanin rakenneosia bakteerin soluseinän sisemmän kalvon ulkopuolelle.


title: Pöytyän sakaristo

text: Pöytyän sakaristo oli keskiaikainen kivisakaristo, joka sijaitsi Pöytyällä nykyisen Pöytyän kirkon läheisyydessä olevalla vanhalla kirkkomaalla. Keskiaikaisesta kivikirkkohankkeesta toteutui sakaristo, joka purettiin ehkä vuonna 1805. Sakariston mahdollisten jäänteiden tarkkaa sijaintia ei tiedetä. Sakaristo rakennettiin todennäköisesti noin vuosina 1500–1560.


title: Killing Floor

text: Killing Floor on Tripwire Interactiven kehittämä ja julkaisema ensimmäisen persoonan ammuntapeli. Peli, joka tunnettiin "Unreal Tournament 2004":n modina, tuli Steamin vähittäismyyntiin 14. toukokuuta 2009. Peli on tarkoitettu 1–6 pelaajalle.


title: Killing Floor

text: "Killing Flooriin" on julkaistu useita ladattavia sisältöpaketteja. Paketit sisältävät uusia pelattavia hahmoja ja aseita.


title: Killing Floor

text: Peliä pelataan 1–6 pelaajan ryhmässä. Pelaajien tulee selviytyä vihollisaalloista, joita on 4–10 pelin asetuksista riippuen. Kun kaikki aallon viholliset on tapettu, pelaajat pystyvät ostamaan uusia varusteita ja täydentämään panoksia kaupassa, joka on avoinna yhden minuutin.


title: Killing Floor

text: Pelaajan täytyy valita hahmoluokka seitsemästä eri vaihtoehdosta. Kullakin luokalla on sille määritetyt aseet, joihin luokan valitseminen antaa hinnanalennuksen ja yleensä myös lisävauriota ja latausnopeutta. Lisäksi kullakin luokalla on omat erikoiskykynsä. Hahmoluokat aloittavat tasolta 0, jolloin edut ovat vielä vähäiset, mutta tasojen noustessa myös edut paranevat. Toteuttamalla hahmoluokan kehitysvaatimuksia voi kussakin hahmoluokassa kehittyä yhteensä tasolle 6 asti.Pelin vihollisina toimivat ns. specimenit, hirviöt joita on kymmentä eri tyyppiä. Osa hirviöistä tulee vasta myöhemmissä aalloissa, joten jokainen aalto on edellistä vaarallisempi. Myöhemmissä aalloissa tulee myös enemmän vihollisia kuin aiemmissa."Killing Floorin" karttoihin () kuuluvat muun muassa laboratorio, sairaala, erilaisia rakennuksia, sekä kaupunki-ja metsäalueita. Pelaajat ovat myös tehneet omia karttoja peliin, joita voi ladata ilmaiseksi internetistä.


title: Levi-Civita-symboli

text: Levi-Civita-symbolia eli permutaatiosymbolia käytetään matematiikassa tietyissä tensorilaskuissa. Se on nimetty italialaisen matemaatikon Tullio Levi-Civitan mukaan.


title: Levi-Civita-symboli

text: Levi-Civita-symbolin alaindeksien permutaatiossa jotkin sen vierekkäin olevan alaindeksit vaihtavat paikkaa keskenään.


title: Levi-Civita-symboli

text: Levi-Civita-symboli kolmessa ulottuvuudessa määritellään alaindeksien permutaatioiden kautta seuraavasti


title: Levi-Civita-symboli

text: eli Levi-Civita-symboli saa arvon formula_2, jos formula_3 saadaan parillisella permutaatiomäärällä formula_4:sta ja arvon formula_5, jos formula_3 saadaan parittomalla permutaatiomäärällä formula_4:sta. Lisäksi, jos Levi-Civita-symbolissa on vähintään kaksi samaa alaindeksiä, se saa arvoksi formula_8.


title: Levi-Civita-symboli

text: Levi-Civita-symbolia voidaan käyttää formula_9:n formula_10-matriisin determinantin laskemiseen seuraavasti


title: Levi-Civita-symboli

text: missä siis formula_12:t ovat matriisin formula_9 alkioita.


title: Levi-Civita-symboli

text: Levi-Civita-symbolin ja Kroneckerin deltan suhteen voi esittää kolmessa ulottuvuudessa seuraavasti


title: Levi-Civita-symboli

text: Saatua muotoa kutsutaan Levi-Civita-symbolin identiteetiksi.


title: Josep María Nogués

text: Josep María Nogués (s. 29. huhtikuuta 1959 Barcelona, Espanja) on espanjalainen jalkapallovalmentaja.


title: Josep María Nogués

text: Nogués on valmennusurallaan luotsannut pääasiassa pieniä espanjalaisseuroja maan alasarjoissa. Hän aloitti vuonna 1993 barcelonaisen CE L'Hospitaletin päävalmentajana. Kaudella 2000/01 hän nosti Gimnàstic de Tarragonan maan toiseksi korkeimmalle sarjatasolle Segunda Divisióniin, josta seura putosi kuitenkin heti seuraavan kauden päätteksi.


title: Josep María Nogués

text: Huhtikuussa 2009 Nogués debytoi La Liga -valmentajana, kun Real Betis Balompié palkkasi hänet potkut saaneen Paco Chaparron seuraajaksi. Noguésin tavoitteella on turvata seuran sarjapaikka kaudelle 2009/10. Nogués ei kuitenkaan onnistunut säilyttämään Betisiä sarjassa, vaan seura putosi vierasmaalisäännön perusteella.


title: Heidi Mohr

text: Heidi Mohr (s. 29. toukokuuta 1967 Weinheim, Baden-Württemberg) on entinen saksalainen jalkapalloilija. Hän pelasi naisten jalkapallon Bundesliigassa ja vuosina 1986–1996 Saksan maajoukkueessa. Hän osallistui vuoden 1996 kesäolympialaisiin Atlantassa sekä vuosien 1991 ja 1995 naisten maailmanmestaruuskilpailuihin.


title: Antimysiini A

text: Antimysiini A kuuluu kemialliselta rakenteeltaan makrolidiryhmään, ja sitä tuottavat "Streptomyces" -aktinobakteerit. Antimysiiniä käytetään antibioottina ja kalamyrkkyjen aktiivisena ainesosana. Antimysiini A toimii siten, että se estää ubikinolin hapettumisen elektroninsiirtoprosessissa ja täten estämällä adenosiinitrifosfaatin (ATP) tuotannon. Soluhengitys estyy, koska elektroninsiirto sytokromista b sytokromille c lakkaa. Kompleksin III toiminnan estäminen lisää soluissa haitallisten vapaiden radikaalien tuotantoa.


title: A1 Ethniki 2008–2009

text: A1 Ethnikin kausi 2008-2009 oli 69. kausi kun sarjaa pelattiin. Runkosarja alkoi 4. lokakuuta 2008 ja loppui 10. toukokuuta 2009. Hallitsevana mestarina kauteen lähti Panathinaikos BC, joka voitti kauden seitsemännen kerran perättäin.


title: A1 Ethniki 2008–2009

text: Runkosarjan voitti Olympiakos BC.


title: A1 Ethniki 2008–2009

text: Puolivälierät pelattiin paras kolmesta periaatteella. Välierät, finaali ja pronssipeli pelataan paras viidestä. Sarjan kolme parasta saivat osallistumisoikeuden seuraavan vuoden Euroliigaan.


title: Heidi Støre

text: Heidi Elin Støre (s. 4. heinäkuuta 1963) on entinen norjalainen jalkapalloilija, joka pelasi maajoukkueen jäsenenä vuosina 1980–1997. Kaikkiaan hän pelasi maajoukkueurallaan 151:ssa ottelussa. Hän osallistui maailmanmestaruuskilpailuihin vuosina 1991 ja 1995, joista ensimmäisellä kerralla Norja sai hopeaa ja jälkimmäisellä kultaa. Kesäolympialaisissa 1996 Støre sai maajoukkueen jäsenenä pronssia.


title: SC Top

text: Salibandy Club Top on riihimäkeläinen vuonna 1990 perustettu salibandyn erikoisseura. Seuran naisten edustusjoukkue pelaa kaudella 2009–2010 maan toiseksi korkeinta sarjatasoa I-divisioona ja miesten edustusjoukkue II-divisioonaa. Poikien A-juniorit pelaavat nuorten I-divisioonassa, jonka lisäksi seuralla on poikajuniorijoukkueita B, C, D ja E ikäluokissa. Kaudella 2008–2009 seuralla oli yli 200 jäsentä ja lisenssipelaajia 159.


title: SC Top

text: Seuran naiset ovat korkeimmillaan pelanneet salibandyliigaa ja miehet I-divisioonaa. Junioreisse SC Top on voittanut C-tyttöjen suomenmestaruuden ja B-tyttöjen SM-pronssia.


title: Jarmo Kokkola

text: Jarmo Kokkola (s. 31. toukokuuta 1968 Ristiina) on entinen suomalainen keskimatkojen juoksija. Hän edusti uransa aikana Ristiinan Urheilijoita, Viipurin Urheilijoita, Lapin Lukkoa ja Lappeenrannan Urheilu-Miehiä.


title: Jarmo Kokkola

text: Kokkola selviytyi Helsingin EM-kilpailuissa 1994 välieriin 800 metrin juoksussa. Hän edusti Suomea aikuisten maaotteluissa vuosina 1987–1997, ja voitti hallimaaottelussa 800 metrin kilpailun Tampereella 1993.


title: Jarmo Kokkola

text: Kokkola saavutti Kalevan kisoissa 800 metrillä hopeaa 1992 ja 1995. Pronssia hän sai 1987, 1990, 1993 ja 1994. 1 500 metrillä hän sai pronssia 1992. Viestijuoksun Suomen mestaruuden hän voitti 4 × 800 metrillä 1993, 1994, 1995 ja 1996. Sisäratojen SM-kilpailuissa hän sai 800 metrillä hopeaa 1997 ja pronssia 1992.


title: Elena Gheorghe

text: Elena Gheorghe (s. 30. heinäkuuta 1985) on romanialainen laulaja, joka edusti Romaniaa vuoden 2009 Eurovision laulukilpailussa Moskovassa kappaleella ”The Balkan Girls”. Hän sijoittui kilpailun finaalissa 19:nneksi 40 pisteellä.


title: Souillac (Lot)

text: Souillac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2004 oli 3 898. Souillacin pinta-ala on 26 km².


title: Carol Ann Duffy

text: Carol Ann Duffy (23. joulukuuta 1955 Glasgow, Skotlanti) on brittiläinen runoilija ja kirjailija. Hänet on valittu hovirunoilijaksi kymmenvuotiskaudelle 2009–2019. Hän on Manchesterin yliopiston runouden professori.


title: Saint-Cirq-Lapopie

text: Saint-Cirq-Lapopie on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 215. Saint-Cirq-Lapopien pinta-ala on 18 km².


title: Saint-Cirq-Lapopie

text: Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi. Vuonna 2012 se voitti France 2 -televisiokanavan ohjelmasarjassa yleisöäänestyksen ”ranskalaisten suosikkikylänä” ().


title: Rocamadour

text: Rocamadour on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 633. Rocamadourin pinta-ala on 49 neliökilometriä.


title: Rocamadour

text: Rocamadourin kylä on rakennettu keskiajalla jyrkkään vuorenrinteeseen kolmeen tasoon: alhaalla joen varrella asuivat työläiset, rinteen keskivaiheilla papisto ja huipulla hallitseva luokka, ritarit.


title: Puy-l’Évêque

text: Puy-l’Évêque [] on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 2 178. Puy-l’Évêquen pinta-ala on 26 km².


title: Peyrilles

text: Peyrilles [peRij] on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 345. Peyrilles'n pinta-ala on 28 km².


title: Martel (Lot)

text: Martel on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2005 oli 1 513. Martelin pinta-ala on 35 km².


title: Marcilhac-sur-Célé

text: Marcilhac-sur-Célé on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 200. Marcilhac-sur-Célén pinta-ala on 27 km².


title: Loubressac

text: Loubressac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2004 oli 458. Loubressacin pinta-ala on 24 neliökilometriä.


title: Loubressac

text: Loubressac on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: M. C. Gainey

text: Michael Connor ”Mike” Gainey (s. 15. kesäkuuta 1948 Jackson, Mississippi) on yhdysvaltalainen elokuva- ja televisionäyttelijä, jonka muhkeat viikset, pitkä ulkomuoto ja uhkaavan ja karskin näköinen ulkonäkö ovat antaneet hänelle useita sivuhenkilöiden rooleja rosvoina ja kriminaaleina.


title: M. C. Gainey

text: Alkaen 1980-luvusta, hän on ollut yli 50 kymmenessä elokuvassa ja tehnyt useita elokuvia, muun muassa "Sieppaus erämaassa", "Two Idiots in Hollywood", "Con Air – lento vapauteen", "" ja "Sideways". Gainey oli myös yksi lyhytaikaisen televisiosarjan "Against the Law" tähdistä ja on vieraillut yli 40 televisiosarjassa, kuten "The Dukes of Hazzard", "Ritari Ässä", "Designing Woman", "Veijari nimeltä Brisco", "Walker, Texasista", "C.S.I.", "Päivien viemää", "Salaiset kansiot" ja "Täydelliset naiset", sekä Tom Friendlyn rooli sarjassa "Lost", jossa hän esiintyi 18 jaksossa.


title: M. C. Gainey

text: Gainey esitti Kurtz/The Wizard -nimistä hahmoa lyhytelokuvassa "Apocalypse Oz", jolla ei ole ollenkaan omaa dialogia vaan kaikki on otettu teoksista "Ilmestyskirja. Nyt" ja "Ihmemaa Oz". Vuonna 2007 hän esiintyi yhteensä kolmessa elokuvassa; "Mr. Woodcock", "Wild Hogs – villit karjut" ja scifi-kauhuelokuvassa "Unearthed".


title: M. C. Gainey

text: Gainey kävi koulua muun muassa Ken Hixonin kanssa.


title: M. C. Gainey

text: Vuoden 2007 Emmy-gaalaan Gainey saapui yhdessä "Lost"-tuottajien Damon Lindelofin ja Carlton Cusen kanssa.


title: Laroque-des-Arcs

text: Laroque-des-Arcs on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 464. Laroque-des-Arcsin pinta-ala on 8 km².


title: Lacapelle-Marival

text: Lacapelle-Marival on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2005 oli 1 317. Lacapelle-Marivalin pinta-ala on 12 km².


title: Gorses

text: Gorses on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 342. Gorses'n pinta-ala on 36 km².


title: Figeac

text: Figeac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 9 963. Figeacin pinta-ala on 35 km². Figeacissa on Lot’n aliprefektuuri.


title: Kiele Sanchez

text: Kiele Sanchez (s. 13. lokakuuta 1976 Chicago, Illinois, Yhdysvallat) on yhdysvaltalainen näyttelijä. Hän näytteli toiseksi vanhinta Sorelli-sisarusta, Annea The WB:n draamassa "Eri planeetalta". Hänet palkattiin näyttelemään ABC:n televisiosarjan "Lost" kolmannelle tuotantokaudelle Nikki Fernandezia. Sanchez näytteli ABC:n "Football Wives" -pilottijaksossa, mutta sarjan esittämistä ei jatkettu.


title: Kiele Sanchez

text: Kiele Sanchez syntyi Chicagossa, Illinoisissa. Hän on puertoricolaista ja ranskalaista alkuperää. Hänellä on kolme sisarusta. Hän aloitti näyttelemisen Glenbard North High Schoolissa Carol Streamissa, Illinoisissa, esiinnyttyään koulunäytelmässä nimeltä "The Grapes of Wrath". Sanchezin toistuva esiintyminen auttoi häntä pääsemään esiintymispelostaan, josta hän kärsi siihen aikaan.


title: Kiele Sanchez

text: Vuonna 2000 Sanchez koe-esiintyi MTV:n "Wanna Be a VJ" -kilpailuun New Yorkissa. Hänet valittiin viiden finalistin joukkoon, mutta hän ei voittanut kilpailua. Kuitenkin agentti, joka oli nähnyt Sanchezin MTV:llä, kiinnostui hänen edustamisestaan.


title: Kiele Sanchez

text: Sanchezin agentin kehotettua häntä muuttamaan Los Angelesiin hän koe-esiintyi ja sai roolin lyhytaikaisessa draamasarjassa "That Was Then" ja tilannekomediasarjassa "Married to the Kellys". Vuonna 2003 hän esiintyi komediaelokuvassa "Stuck on You" ja liittyi ABC:n sarjan "Lost" näyttelijäryhmään Nikki Fernandezina, mutta hahmo kuitenkin poistui sarjasta yhdentoista jakson jälkeen tämän ensiesiintymisestä. Sanchezilla on rooli myös ABC:n ohjelmassa "Samantha".


title: Kiele Sanchez

text: Sanchez on naimisissa käsikirjoittaja-ohjaajan Zach Helmin kanssa ja omistaa maltankoiran nimeltä Pooh Bear. Vapaa-ajallaan hän harrastaa pilatesta ja joogaa. Hän kärsii klaustrofobiasta, ja siksi hänellä olikin hankaluuksia näytellä "Lostissa" kohtausta, jossa hänet haudattiin.


title: Totuus kosmetiikasta

text: Totuus kosmetiikasta on Rita Stiensin kirja kosmetiikasta. Teos ilmestyi alun perin saksaksi vuonna 2005. Kirjan suomennos ilmestyi vuonna 2008 kustannusyhtiö Tammen julkaisemana. Stiens on soveltanut teoksen Suomessa markkinoilla oleviin tuotteisiin.


title: Totuus kosmetiikasta

text: Teos vertaa tavallisen kosmetiikan ja niin sanotun luonnonkosmetiikan eroja, haittoja ja hyötyjä. Stiens esittelee näkemyksensä siitä, millainen tuote on turvallinen ja laadukas. Teos pyrkii vastaamaan muun muassa seuraaviin kysymyksiin:Kirja käsittelee kasvojen ja vartalon hoitoa, hygieniaa ja hiustenhoitoa, ehostusta ja aurinkosuojatuotteita. Kirjassa on aakkosellinen luettelo noin 2000:sta kosmetiikkateollisuuden käyttämästä aineesta, jotka on arvioitu kirjassa merkein.


title: Eliittikisat 2002

text: Eliittikisat järjestettiin vuonna 2002 kuudella paikkakunnalla: Lahdessa, Turussa, Tampereella, Lapinlahdella, Kuortaneella ja Lappeenrannassa.


title: Eliittikisat 2002

text: Lahden eliittikisat järjestettiin 16. kesäkuuta.


title: Eliittikisat 2002

text:
Miehet
Naiset


title: Eliittikisat 2002

text: Turun eliittikisat järjestettiin 26. kesäkuuta 2002.


title: Eliittikisat 2002

text: Tampereen eliittikisat järjestettiin 10. heinäkuuta 2002.


title: Eliittikisat 2002

text: Lapinlahden eliittikisat järjestettiin 14. heinäkuuta 2002.


title: Eliittikisat 2002

text: Kuortaneen eliittikisat järjestettiin 28. heinäkuuta 2002.


title: Eliittikisat 2002

text: Lappeenrannan eliittikisat järjestettiin 18. elokuuta 2002.


title: Charlotte Lewis

text: Tri. Charlotte Staples Lewis on kuvitteellinen hahmo ABC:n televisiosarjassa "Lost", jossa häntä esittää Rebecca Mader. Charlotte esitellään neljännen tuotantokauden toisessa jaksossa antropologistiksi, joka on palkattu tehtävään saarelle, jolle Oceanic Airlinesin lento 815 putosi. Saarella yksi lentoturman selviytyjistä, Locke, ottaa Charlotten panttivangiksi, mutta myöhemmin tämä vaihdetaan toiseen ryhmänsä jäseneen. Charlotte auttaa estämään myrkkykaasun leviämisen saarelle, ja hänen ja toisen ryhmänsä jäsenen, Daniel Faradayn, välille syntyy suhde. Myöhemmin Charlotte ja muut saaren asukkaat alkavat liikkua ajassa, minkä seurauksena hänen nenästään alkaa vuotaa verta ja hänen päätään alkaa särkeä, ja lopulta hän menehtyy.


title: Charlotte Lewis

text: Charlotten nimi tulee C. S. Lewisistä, kuuluisasta kirjailijasta joka tunnetaan parhaiten "Narnian tarinoiden" kirjoittajana. "Lostin" tuottaja Damon Lindelof sanoi sen olevan ”tärkeä vihje paikoille, joihin sarjan neljäs tuotantokausi päättyisi”. Aluksi hahmon piti olla yhdysvaltalainen, mutta Maderin koe-esiintymisen jälkeen he muuttivat hahmon englantilaiseksi Maderin aksentin takia. Charlotten piti esiintyä vain kahdeksassa jaksossa, mutta vuosien 2007–2008 käsikirjoittajien lakon takia Charlotten rooli jatkui viidennelle kaudelle. Charlotten ja muiden "Kahana"-laivalla olleiden vastaanotto oli hyvä. Vaikka viimeisimpien jaksojen reaktiot olivatkin sekoittuneempia, Maderin näyttelemistä kehuttiin.


title: Charlotte Lewis

text: Laivan vakoojana Michael sai selville, että Charlottella on kaksi siskoa, tämä syntyi Essexissä, Englannissa ja kasvoi Bromsgrovessa vanhempiensa Davidin sekä Jeanetten kanssa. Neljännen tuotantokauden viimeisessä jaksossa Charlotte kuitenkin kertoo etsivänsä paikkaa jossa syntyi. Charlotte kävi Kentin yliopistoa ja valmistui antropologistiksi Oxfordin yliopistosta. Tunisiassa ollessaan hän käy Saharassa ja löytää jääkarhun jäänteet, jolla on kaulassaan Dharma Initiativen logo. Charlotten on määrätty työskentelevän yhdessä Faradayn, Milesin ja Frankin kanssa ja etsimään saari, jolle Oceanicin lento 815 putosi. Matkalla hänet pakotetaan hyppäämään helikopterista salama osuessa siihen.


title: Charlotte Lewis

text: Charlotte saapuu saarelle 23. joulukuuta 2004, ja tapaa Locken sekä muita selviytyjiä, jotka uskovat laivan väen olevan vaarallisia. Hän kertoo olevansa saarella jotta voisi pelastaa heidät, mutta Locke ei usko. Myöhemmin Charlotte sanoo olevansa ryhmän jäsen, mutta kun kukaan ei halua etsiä muita ryhmän jäseniä, hänestä tulee kärsimätön ja hän aikoo lähteä etsimään heitä yksin, minkä vuoksi Ben ampumaan hänet. Charlotte pelastuu luotiliivin ansiosta, minkä jälkeen Ben paljastaa, että ryhmän oikea tehtävä on löytää tämä. Ryhmä lähtee parakeille, jossa he tapaavat muita Katen ja Sayidin sekä Milesin, jonka he haluavat vaihtaa Charlotteen. Samana yönä rannalla Charlotte testaa Faradayn muistia pelaamalla korttia, ja huomauttaa Faradayn kehittyneen muistamalla nyt kaksi kolmesta kortista. Sinä yönä Charlotte ja Faraday hiipivät ja neutralisoivat myrkkykaasun lähteen. Hakiessaan lääketieteellisiä tarvikkeita , Jin huomaa Charlotten hymyilevän Jinin vaimon Sunin sanottua koreaksi, että Charlotte tietää Faradayn pitävän hänestä, koska hän on nainen. Jin kiristää Charlottea sanoen satuttavansa Faradayta, jollei tämä vie Sunia pois saarelta. Kun Faraday alkaa kuljettaa selviytyjiä laivalle, Charlotte suutelee Faradayta ja katsoo tämän lähtevän. Charlotte katoaa saaren ja sen muiden jäljelle jääneiden asukkaiden mukana, kun Ben ”siirtää” saaren uuteen paikkaan, jossa he alkavat siirtyä ajasta toiseen. Pian Charlotte alkaa kärsiä nenäverenvuodoista ja päänsäryistä, eikä enää muista äitinsä tyttönimeä. Yhden aikahypyn aikana Toiset sieppaavat Charlotten, Faradayn ja Milesin vuonna 1954, jolloin Faraday tunnustaa rakkautensa Charlottelle. Muutamien aikahyppyjen jälkeen Charlotten nenästä alkaa vuotaa verta yhä useammin ja lopulta hän pyörtyy. Charlotte paljastaa Faradaylle asuneensa saarella ollessaan lapsi osana Dharma Initiativea, ja että ”hullu mies”, jonka hän nyt tunnistaa Faradayksi, sanoi hänelle, että lähtiessään saarelta, hän ei saa tulla enää ikinä takaisin tai hän kuolisi. Pian sen jälkeen Charlotte kuolee Faradayn käsivarsille. Jaksossa "Sijainen" paljastuu, että Charlotten nimi oli kirjoitettu luolan seinään ja oli yliviivattu. Charlottea kuvasi numero 140. Majakan rattaassa Charlotten numero oli 104.


title: Charlotte Lewis

text: Vaihtoehtoisessa aikajanassa Charlotte työskentelee arkeologina tohtori Changille Los Angelesissa. Miles järjestää hänelle sokkotreffit Sawyerin kanssa. He keskustelevat työstään ja syövät yhdessä. Kaksikko päätyy sänkyyn keskenään. Charlotten etsiessään T-paitaa piirongin laatikosta, hän löytää vahingossa kansion, jossa on lehtileikkeitä Sawyerin vanhemmista ja vihjeitä Sawyerista. Sawyerin huomattua tämän, hän raivoissaan heittää Charlotten ulos asunnostaan. Myöhemmin Sawyerin mentyä Charlotten asunnolle pyytämään anteeksi, Charlotte sanoo Sawyerin tyrineen mahdollisuutensa ja sulkee oven. Myöhemmin Faraday kertoo Desmondille nähneensä Charlotten museossa ja rakastuneen tähän heti, aivan kuin hän olisi jo tuntenut tämän.


title: Charlotte Lewis

text: Kun Miles kertoo Sawyerille myös Charlotten tulevan konserttiin, Sawyer kieltäytyy kutsusta. Konsertissa Charlotte yrittää herätellä sammunutta Charlieta. Charlotte kohtaa Faradayn, joka esittelee itsensä Charlottelle. Charlotte seuraa Faradayn konserttia yleisöstä.


title: Charlotte Lewis

text: Näyttelijää etsittäessä Charlottea kuvailtiin ”kuumaksi, jotain-vuotiaaksi, varhaiskypsäksi, puheliaaksi ja hauskaksi… erittäin menestyneeksi akateemikoksi, joka osaa pitää huolta itsestään oikeassa maailmassa”. Hänellän on myös ”paljon tuhahdutettuja tunteita” pinnan alla. "Lostin" tuottajat kuvasivat häntä Indiana Jonesin naisvastineeksi. Charlottea esittävä Rebecca Mader kuvaili hahmoa ”tosi kovaksi”, ”sellaiseksi jota ei kiehdo kukaan” ja ”erittäin ärsyttäväksi, sarkastiseksi ja ämmämäiseksi”. Charlotte pitää eri kielistä ja geneologiasta, eikä pidä auktoriteettisista henkilöistä. "Time"-lehden mukaan Charlotte on ”kaikkein salamyhkäisin ja arveluttavimman tuntuinen koko joukosta”. Mader piti Charlotten ja Faradayn välisestä suhteesta koska ”se on ainut kerta - tai yksi muutamasta kerrasta, jolloin yleisö saa nähdä pehmeämmän puolen Charlottesta, jolloin hän ei ole vain arveluttava. Voi nähdä, että hänellä on oikeasti sydän ja että hän tuntee ilmeisimmin jonkin sortin vetoa tähän mieheen”.


title: Charlotte Lewis

text: Naomin laskeuduttua saarelle kolmannella tuotantokaudella tuottajat alkoivat suunnitella muita samalla laivalla olleita. He halusivat näiden uusien hahmojen olevan tutkijoita, jotka olisivat kiinnostuneita saaren löytämisestä henkilökohtaisista syistä. Tuottajat päättivät luoda jonkun, joka olisi kiinnostunut hävinneestä sivilisaatiosta, esimerkiksi antropologistin tai arkeologin, koska se olisi hyödyllinen sarjan suunnan kannalta. Kristen Bellille tarjottiin roolia Charlottena, mutta hän valitsi mieluummin "Heroes"-sarjan Elle Bishopin roolin. Tuottajat valitsivat englantilaisen näyttelijän Rebecca Maderin, koska ”hän voitti heidät puolelleen charmillaan, läsnäolollaan ja karismallaan”. Ollessaan koe-esiintymässä rooliin, tuottajat huomasivat, että kaikki sarjat joissa Mader oli näytellyt olivat BBC:n ohjelmia, joten he pyysivät häntä lukemaan käsikirjoituksen englantilaisella aksentilla. "Lostin" tuottaja Damon Lindelofin mukaan, tämä ”avasi toisen ulottuvuuden hahmoon, jota tuottajat eivät olleet nähneet”, joten Charlotten kansalaisuus vaihdettiin amerikkalisesta englantilaiseen. Koe-esiintymisten aikana tuottajat keksivät vale otoksia, jotta he voisivat pitää uusien hahmojen henkilöllisyyden salassa. Rebecca Maderin koe-esiintyminen oli valetakauma, ja hän oli pettynyt ettei sitä käytetty sarjassa. Mader alkoi katsoa "Lostin" ensimmäisiä kolmea tuotantokautta ja oli juuri katsomassa neljättä jaksoa kuullessaan tulleensa valituksi rooliin. Hän katsoi kaikki "Lostin" jaksot muutaman viikon aikana, ennen aloittamistaan sarjassa työskentelyä. Kun Mader valittiin rooliin, hän ei tiennyt oliko hän vain vieraileva tähti vai tulisiko hänestä yksi sarjan vakiohahmoista. Alun perin hahmon piti olla sarjassa vain kahdeksan jakson ajan, mutta kirjoittajien lakon takia hänen hahmonsa olikin vielä viidennelläkin kaudella, ja hahmo esiintyi yhteensä 20 jaksossa.